Xiaomi Mi 9 SE Bakal Masuk Pasaran Malaysia Pada 30 April 2019!

YANG DITUNGGU-TUNGGU BAKAL TIBA TIDAK LAMA LAGI! Xiaomi Malaysia hari ni berkongsi kejutan menarik kepada peminat setianya apabila memaklumkan bahawa Xiaomi Mi 9 SE bakal masuk Malaysia pada 30 April 2019.

Berita baik ini dikongsi oleh pihak Xiaomi sendiri menerusi sebuah posting di laman Facebook rasmi mereka sebentar tadi. Pelancaran ini akakn dibuat dalam talian secara live stream menerusi Facebook Mi Malaysia pada jam 9 malam. Stay tuned!

Xiaomi Mi 9 SE membawakan skrin berukuran 5.79″ FHD+ dengan paparan AMOLED. Ia dijana oleh cipset Snapdragon 712, dibantu memori 6GB RAM serta storan sehingga 128GB. Peranti ini membawakan 3 kamera utama dengan resolusi 48MP + 8MP + 13MP dan 20MP bagi kamera swafoto. Bateri adalah sebesar 3,070mAh + pengecasan pantas 18W.


LeEco Dan Coolpad Bakal Lancar Model Terbaru Cool1 Pada 10 Ogos Ini

Berita mengenai kerjasama antara LeEco dengan Coolpad dalam menghasilkan sebuah siri peranti terbaru sudahpun tersebar sebelum ini. Perkara ini bukanlah sesuatu yang memeranjatkan memandangkan LeEco merupakan pemegang terbesar di dalam syarikat Coolpad. Tidak dinafikan sebelum ini juga sudah terdapat ketirisan imej panel belakang peranti tersebut yang dikatakan bakal tampil dengan nama LeCool, tetapi tiada sebarang maklumat lanjut yang berjaya diperolehi.

Nampaknya segala persoalan tentang siri terbaru telefon pintar hasil kerjasama dua syarikat tersebut bakal terjawab apabila LeEco dan Coolpad telah berkongsi teaser pertama model tersebut kepada umum. Apa yang pasti, nama yang bakal digunakan pada model terbaru itu bukanlah LeCool sebagaimana yang diperkatakan sebelum ini, tetapi keputusan rasmi telah dibuat untuk menamakannya sebagai Cool1 sebagaimana yang dapat dilihat melalui teaser itu.

Menurut maklumat yang diterima dari sumber tidak rasmi, Cool1 akan dirasmikan pada 10 Ogos nanti dan menampilkan sokongan spesifikasi terbaik seperti dikuasakan oleh pemproses Qualcomm Snapdragon 820, RAM berkapasiti 4GB, memori dalaman sebesar 64GB, bateri berkapasiti 3500mAh, dan juga paparan skrin 5.5 inci beresolusi QHD.

Cool1 yang dioperasikan dengan Android 6.0 Marshmallow ini juga turut menawarkan dua pilihan antaramuka iaitu LeEco EUI dan juga CoolUI. Walau bagaimanapun tiada maklumat berhubung harga didedahkan buat masa ini.


Real Madrid CF Dan Legends Umum Program Runcit Omnisaluran Global Perintis

— Perkongsian Komprehensif Mencakupi E-Dagang, Runcit di Santiago Bernabéu Stadium dan Kedai Real Madrid Rasmi —

— Real Madrid dan Legends akan Perkenal Kedai Mega Unggulan Baharu di Estadio Santiago Bernabéu yang Diubahsuai —

— Pengalaman Runcit Diperluas akan Turut Melibatkan Pelancaran Kedai Dalam Talian Rasmi Baharu dan Pembukaan Semula Kedai Real Madrid Rasmi —

MADRID, 8 Julai 2020 /PRNewswire/ — Hari ini, Real Madrid CF mengumumkan program runcit omnisaluran yang luas, termasuk kedai dalam talian rasmi serba baharu, pelancaran semula tiga kedai rasmi di Madrid dan Kedai Mega Unggulan baharu di Estadio Santiago Bernabéu. Real Madrid bekerjasama dengan Legends, sebuah syarikat pengalaman premium yang memiliki kepakaran global dalam pembarangan, penjualan, perkongsian, perancangan, teknologi dan hospitaliti, untuk mengurus semua operasi barang niaga.

Perkongsian baharu antara Legends dan Real Madrid ini akan membangunkan lagi hubungan dengan peminat dan membawa pengalaman yang lancar dan bersepadu yang benar-benar menonjolkan jenama Real Madrid dalam kesemua titik sentuh dalam talian dan fizikal runcit. Ia juga akan memainkan peranan penting dalam pertumbuhan komersial dan strategi pembangunan jenama kelab ini, yang mana Legends dan Real Madrid berkongsi visi yang sama untuk membawa pengalaman omnisaluran yang moden.

Sebagai sebahagian daripada strategi pertumbuhan antarabangsa Kelab, kedai dalam talian rasmi baharu akan menyediakan barang niaga Real Madrid premium dan eksklusif untuk peminat daripada semua peringkat usia. Platform e-dagang ini akan disediakan dalam lapan bahasa berbeza dan menampilkan elemen reka bentuk inovatif, pengalaman pengguna yang luar biasa dan akan melayani peminat di seluruh dunia. Kedai dalam talian rasmi baharu ini bersifat inovatif, memanfaatkan teknologi dan infrastruktur yang moden bagi membolehkan Real Madrid mengintegrasikan pengalaman e-dagang secara langsung pada mana-mana saluran digitalnya.

Kedai dalam talian rasmi ini merupakan tonggak utama dalam strategi digital Real Madrid yang meletakkan pengalaman peminat benar-benar sebagai tumpuan perniagaan. Pengalaman omnisaluran sebenar merupakan bahagian asas dalam strategi ini dan perkongsian bersama Legends mengambil langkah penting ke arah visi pengalaman membeli belah yang komprehensif, dalam talian dan di kedai, untuk semua Socio, Madridista dan peminat di seluruh dunia untuk mencari produk rasmi kegemaran mereka. Program runcit komprehensif ini akan mempromosikan tawaran yang relevan melalui pengalaman membeli yang lancar, bilamana dan di mana sahaja peminat berada untuk berhubung bersama pasukan tersebut.

Real Madrid Flagship Megastore akan membuka pintunya sebagai sebahagian daripada transformasi moden yang sedang berjalan bagi Estadio Santiago Bernabéu dan akan menjadi pengalaman membeli belah yang revolusioner untuk Socio, Madridista, penduduk tempatan dan peminat antarabangsa yang mengunjungi stadium ini. Lewat tahun ini, Real Madrid akan membuka Kedai Mega sementara di stadium, yang mempunyai dua tingkat di sebelah selatan stadium berkenaan. Dengan beraneka jenis produk eksklusif, stesen penyesuaian dan rangkaian baharu pakaian santai dan produk pasukan, aksesori serta seleksi paling luas produk teknikal Real Madrid, Kedai Mega akan memberi pengalaman yang unik kepada peminat. Butiran lanjut mengenai Real Madrid Megastore sementara akan dikeluarkan dalam beberapa minggu akan datang.

Sebagai tambahan, Legends akan membuka semula kedai rasmi Real Madrid di pusat bandar Madrid, dengan kit Real Madrid dan pakaian latihan, pakaian orang dewasa dan kanak-kanak, bola sepak, skarf, cenderamata dan banyak lagi. Kedai pasukan rasmi terletak di El Carmen, Gran Via dan Arenal dengan kedai-kedai rasmi tambahan terletak di Barcelona dan Mexico.

Platform runcit komprehensif ini akan menawarkan beraneka jenis peralatan peminat, kit, topi, produk tersuai, memorabilia disahkan dan aksesori di stadium tersebut, dalam talian dan di kedai rasmi. Legends International dan Legend Global Merchandise akan memanfaatkan platform penyelesaian perkhidmatan komprehensif Legends untuk membawa pengalaman runcit omnisaluran ini ke persada global.

Legends telah bekerjasama dengan Real Madrid sejak tahun 2018 apabila syarikat ini dilantik untuk memberi pandangan strategik dan bimbingan bagi mengoptimumkan pengalaman komersial dalam pembangunan semula Santiago Bernabéu Stadium. Menggunakan pendekatan holistiknya, Legends menjalin kerjasama dengan Real Madrid untuk mengkaji semua operasi sedia ada dan mencipta pengalaman dipimpin peminat yang inovatif dan menguntungkan bagi memacu perniagaan stadium ini 365 hari setahun. Dapatan terperinci mengenai hasil kerja ini kemudiannya diintegrasikan ke dalam reka bentuk dan program pembinaan untuk mencipta model perniagaan yang mantap dan boleh disampaikan. Legends terus bekerjasama dengan Real Madrid melalui proses pembinaan bagi menjamin penyampaian rancangan perniagaan.

Latar Belakang Real MadridReal Madrid C. F. ialah sebuah kelab sukan dengan sejarah selama 118 tahun. Ia merupakan kelab yang memperoleh paling banyak Piala Eropah dalam bola sepak (13) dan bola keranjang (10) dan ia telah dianugerahkan oleh FIFA sebagai Kelab Terbaik Abad ke-20. Real Madrid mempunyai berjuta-juta peminat di seluruh dunia dan telah dinamakan untuk tahun kedua berturut-turut sebagai kelab bola sepak yang paling berharga di Eropah, menurut laporan The European Elite 2020 oleh firma perunding KPMG.

Latar Belakang LegendsDitubuhkan pada tahun 2008, Legends ialah sebuah syarikat pengalaman premium dengan enam bahagian beroperasi di seluruh dunia – Perancangan Global, Jualan Global, Hospitaliti, Perkongsian Global, Barang Niaga Global dan Penyelesaian Teknologi Global – menawarkan pelanggan dan rakan kongsi dengan platform penyelesaian perkhidmatan 360-darjah bagi meningkatkan jenama mereka dan melaksanakan visi mereka. Pada masa ini, Legends bekerjasama dengan pelanggan terkemuka dalam vertikal perniagaan termasuk sukan profesional; kolej; tempat tarikan; hiburan dan konvensyen serta libur. Kami merupakan peneraju industri dalam mereka bentuk, merancang dan merealisasikan pengalaman luar biasa dalam bidang sukan dan hiburan. Pejabat korporat Legends di London akan memimpin perniagaan Real Madrid, selain daripada kakitangan yang berdedikasi penuh yang berpusat di Madrid dan dengan kerjasama operasi global 360-darjah Legends. Real Madrid CF menyertai portfolio jenama-jenama premium Legends yang turut melibatkan New York Yankees dan Dallas Cowboys. Untuk maklumat lanjut, kunjungi www.Legends.net atau www.legendsinternational.com dan ikuti Legends di Facebook, Twitter serta Instagram @TheLegendsWay.

IMEJ MEDIA BOLEH DITEMUI DI SINI.

Keywords: Computer/Electronics Electronic Commerce Entertainment Multimedia/Online/Internet Retail Sports Licensing/marketing agreements


Samsung Mempersembahkan ‘Superwomen’ Malaysia

Apabila disebut sahaja tentang adiwira, rata-rata daripada kita sudah tentunya akan terfikirkan tentang watak-watak yang terdapat di dalam komik dengan kebolehan kuasa hebat. Sebagai contoh, watak Supergirl dan Wonder Woman mungkin kelihatan seperti wanita biasa, tetapi tanpa disedari mereka ini sebenarnya menggalas tanggungjawab yang sangat besar dalam memastikan keamanan Bumi.

Kedua-dua watak wanita super ini telah menjadi ikon untuk wanita yang kuat dan memiliki dorongan motivasi hidup yang sangat tinggi, dan ini tidak bererti kewujudan mereka hanya di dalam komik sahaja. Tanpa anda sedari, wanita-wanita yang berinspirasi tinggi di dalam bidang masing-masing ini sebenarnya ada di sekeliling kita.

Bagi memberi inspirasi kepada rakyat Malaysia khususnya golongan wanita di negara ini, Samsung telah menemubual tiga usahawan wanita tentang perjalanan mereka dalam menyahut cabaran bagi menjadikan impian mereka satu kenyataan. Sempena kempen ‘Superwomen of Malaysia’ yang dibentangkan oleh Samsung Galaxy Note8, ketiga-tiga wanita super ini telah berkongsikan kisah dan perjalanan mereka, dengan harapan untuk memberi inspirasi kepada wanita yang ingin memulakan perkara yang lebih besar dan lebih baik. Apa yang menariknya, ketiga-tiga wanita super ini telah memberi kepercayaan kepada Samsung Galaxy Note8 sebagai teman yang dipercayai dalam membantu mereka untuk mengharungi perjalanan yang sangat kompetitif ini.

Nurul Zulkifli
Pereka fesyen dan pemilik butik MimpiKita
Persaingan sengit adalah antara cabaran yang dihadapi oleh Nurul Zulkifli dalam industri fesyen, namun dia terus menetapkan sasarannya untuk melakukan cabaran yang lebih besar. Berkat usahanya itu, dia telah tampil dengan label fesyennya sendiri melalui jenama MimpiKita. Kerja keras serta ketekunannya dalam mencipta identiti jenamanya sendiri telah membuahkan hasil apabila dia berjaya memulakan kerjayanya di London Fashion Week pada tahun 2015.

Memandangkan industri fesyen pada hari ini sangat dipengaruhi oleh media sosial, Nurul percaya bahawa akaun media sosial yang menarik akan menjadi penyumbang untuk mendorong pelanggan baru dan pelawat ke halaman media sosialnya dan seterusnya akan berkunjung ke butiknya. Melalui sokongan ciri Live Focus dan Pro Mode pada dwi kamera Galaxy Note8, Nurul mampu mengambil dan menyunting gambar rekaan pakaian yang dihasilkannya agar tampil lebih profesional.

Manakala penyediaan S Pen pada Galaxy Note8 juga membolehkan Nurul untuk meneroka kreativiti dan imaginasinya pada bila-bila masa. Ini kerana inspirasi serta idea yang diperolehi dari persekitarannya boleh terus dipersembahkan dalam bentuk lukisan menggunakan S Pen tersebut. Malahan sokongan fungsi untuk melaksanakan pelbagai tugasan seperti App Pair dan juga Multi Window turut membantunya agar kekal produktif.

Cheryl Ann Fernando
Pengarah Negara, Global School Leaders Malaysia
Cheryl Ann Fernando kini sedang giat melaksanakan misinya untuk melatih para pemimpin sekolah untuk meningkatkan pembelajaran pelajar dalam masyarakat yang kurang mendapat perhatian di seluruh dunia. Dalam usaha tersebut, dia mahu membantu mengukir minda dan juga menguatkan semangat serta tekad para pelajar. Antara kejayaan terbaik yang berjaya dicapainya adalah membentuk satu pasukan pelajar yang hampir tidak pernah bercakap bahasa Inggeris ke dalam skuad ‘choral speaking’ sehingga berjaya menjadi pasukan terbaik dalam peringkat daerah.

Sebagai seorang pendidik dan juga penceramah motivasi, Cheryl memerlukan banyak persediaan dan juga organisasi. Jadi dengan bantuan Galaxy Note8, dia mampu menyiapkan persembahan dan juga ucapan pada bila-bila masa dan di mana sahaja. Ia juga sangat berguna dalam membantunya dalam proses mencari maklumat ataupun mencatatkan idea yang difikirkannya. Menurut Cheryl, sokongan fungsi Multi Window juga dirasakan sangat membantu kerana dia mampu mengoperasikan beberapa aplikasi secara serentak.

Keupayaan S Pen untuk menerjemahkan walaupun kata-kata yang paling kompleks juga tidak dapat dinafikan sebagai bantuan hebat untuk Cheryl dalam menghapuskan penghalang bahasa dalam pendidikan. Melalui kemajuan dalam teknologi, Cheryl berkomunikasi dengan mudah dengan pelajar yang berbilang kaum. Menurutnya dengan menggunakan Galaxy Note8, banyak kerja dapat diselesaikan kerana keupayaan Samsung Dex sudah mampu menggantikan fungsi sebuah komputer riba.

Hui Matthews
Ketua Pegawai Eksekutif dan pemilik Ash Be Nimble
Kepercayaan Hui Matthews terhadap kepentingan mengekalkan gaya hidup sihat dan dalam masa yang sama mengimbangi komitmen terhadap keluarga serta kerjaya, telah mendorong bila untuk menghasilkan pakaian kecergasan yang bergaya dan berpatutan untuk semua orang. Insipirasi ini bermula setelah dia menyertai perlumbaan Maraton Wanita Malaysia yang pertama pada tahun 2013.

Kerjaya dan kehidupan keluarga adalah dua elemen yang sangat berbeza yang memerlukan dedikasi yang besar, jadi sebagai wanita bekerjaya, isteri dan juga seorang ibu, keperluan untuk melaksanakan pelbagai tugasan pada setiap hari merupakan satu perkara yang perlu ada. Dengan bantuan Galaxy Note8, ia berupaya menyeimbangkan segala keperluan tersebut kerana fungsi Screen Off Memo memudahkan pengambilan nota penting pada bila-bila masa.

Sokongan kapasiti bateri yang tahan lebih lama juga membolehkannya untuk terus bekerja sepanjang hari, tambahan pula kemampuan Galaxy Note8 untuk mengoperasikan beberapa aplikasi pada satu-satu masa. Malah percutian bersama keluarga juga menjadi lebih bermakna dan menyeronokkan kerana setiap detik-detik indah mampu diabadikan dalam bentuk gambar mahupun video dengan menggunakan dwi kamera pada peranti ini.


theSkimm

theSkimm menjadikan anda lebih berpengetahuan dan sentiasa up to date. Aplikasi ini akan memberikan anda maklumat penting dan berita terhangat yang dijana khas untuk anda. Contohnya, sekiranya anda menetapkan untuk mendapatkan berita dan kemas kini tentang rancangan kegemaran anda, theSkimm akan memaparkan berita dan juga mengingatkan anda akan masa tayangan supaya anda tidak akan terlepas rancangan tersebut.

Apa yang lebih menarik adalah ia boleh terus mencipta peringatan pada kalendar iPhone anda. Muat turun aplikasi ini adalah percuma, namun anda perlu membayar yuran langganan setiap bulan pada kadar USD 2.99 (RM 12.08). Pengaktifan semula langganan adalah automatik, melainkan anda menyah aktif fungsi auto–renew.


Jabra Perkenal Earbud Elite 85t Keselesaan Pembatalan Bunyi yang Mampu Menyaingi yang Terbaik!

Jabra yang begitu dikenali melalui rekod prestasi yang unggul dalam inovasi earbud tanpa wayar sebenar kini memperkenalkan pembatalan bunyi aktif (ANC) yang termaju dengan Elite 85t yang serba baharu sebagai tambahan kepada portfolio kompak tanpa wayar sebenar yang meraih anugerah.

Elite 85t direka bentuk untuk melangkaui batasan bunyi hingar yang dapat dilenyapkan dalam earbud tanpa wayar sebenar, yang menampilkan ciri teknologi ANC Jabra yang paling maju dan berkuasa. Tiada kompromi dari segi reka bentuk yang kecil dan tidak menonjol serta keselesaan, tiada kompromi dari segi pengalaman panggilan atau muzik, dan tiada kompromi dari segi keberkesanannya.

Earbud ini dilengkapi cipset dual yang mempunyai keupayaan ANC yang hebat serta pemprosesan audio yang optimum. Produk ini adalah antara earbud terkecil yang menawarkan ANC premium untuk mewujudkan ruang peribadi anda yang senyap, serta membawakan HearThrough supaya anda dapat mendengar bunyi di sekeliling anda. Kedua-dua ciri tersebut boleh dilaraskan sepenuhnya serta mempunyai fokus yang lebih pada prestasi audio yang semula jadi dan pemerangkapan yang terhad (sekatan/penutupan), yang dapat dicapai menerusi reka bentuk separa terbuka dan mikrofon ANC berganda.

Earbud tanpa wayar sebenar ini telah direka bentuk khusus untuk pengalaman panggilan dan muzik yang tidak pernah dapat dialami sebelum ini dengan pembesar suara 12mm untuk audio yang kuat, bateri yang tahan sehingga 25 jam (dengan ANC terpasang), dan teknologi 6 mikrofon berserta perlindungan dari angin untuk panggilan yang mengagumkan.

abra Elite 85t boleh didapati di cawangan runcit terpilih dari 4 Dis 2020 pada harga runcit yang disyorkan iaitu RM1049.

Jabra Elite 75t hadir dengan warna Titanium Black dari Disember 2020, dan Gold Beige dan Grey pada Suku Pertama 2021.

* Tawaran istimewa sempena pelancaran melayakkan pembeli Elite 85t menerima Elite Active 45e bernilai RM379 secara percuma (kuantiti adalah terhad, siapa cepat dia dapat).


HUAWEI Nova 4e Gabungan Teknologi & Lifestyle – Serlah Penampilan Bak Superstar Terkenal

HUAWEI Nova 4e dikenali sebagai peranti pintar yang lebih memfokuskan kepada generasi muda. Terutama, mereka yang gemar mengambil gambar dengan telefon pintar dan menjadikan ia sebahagian daripada kehidupan. HUAWEI Nova 4e berjaya menggabungkan 2 komponen menjadi satu iaitu teknologi dan lifestyle. Ramai tidak percaya, tapi ini buktinya…

Dalam bahasa Latin, Nova membawa maksud bintang. Bila cakap pasal bintang, apa yang terlintas di fikiran adalah sesuatu yang anggun. Begitulah HUAWEI Nova 4e, peranti yang mampu mempersonakan semua peminat tegar dunia telefon pintar. Setiap perincian HUAWEI Nova 4e mempunyai keindahan tersendiri yang tidak mampu diungkap dengan kata-kata.

Dalam memaksimumkan paparan, HUAWEI Nova 4e dibina dengan skrin berukuran 6.15 inci bersama takuk kecil yang unik. Ia juga dibina dengan bezel nipis yang kian menjadi trend masa kini bersama nisbah skrin-ke-badan mencecah 90.4%. Dengan paparan berkualiti yang menawan, HUAWEI Nova 4e mampu membawa anda ke dunia lebih jelas dengan warna lebih tulen.

HUAWEI Nova 4e hadir dalam 3 warna iaitu Midnight Black, Pearl White dan Peacock Blue. Midnight Black merupakan kemasan hitam dengan sentuhan halus menawan. Manakala, Pearl White terdiri daripada gradien warna unik dengan efek berkilau.

Namun, warna yang paling menarik perhatian adalah Peacock Blue – kemasan warna cerun biru cerah bersama kilauan berbentuk “S” yang menyerupai siluet bulu ekor merak. Peacock Blue boleh dikategorikan sebagai trendsetter dalam dunia telefon pintar.

HUAWEI Nova 4e turut diperkasakan dengan sesuatu yang menarik dalam menjadikan kehidupan seharian lebih menyeronokkan. Antaranya, fungsi video ringtone. Melalui fungsi ini, ia membuatkan setiap panggilan masuk lebih menghiburkan.

Bukan itu sahaja, anda juga boleh menetapkan video kegemaran sebagai nada dering untuk kenalan yang berbeza termasuklah keluarga, rakan-rakan, kekasih dan banyak lagi! Pssttt! Hanya siri HUAWEI Nova 4 sahaja yang memiliki fungsi ini! WOWWW!

Aspek dalaman juga tidak mahu kalah! HUAWEI Nova 4e menyokong prestasi yang berkuasa ‘kuda’ seperti penggunaan cip pemproses Kirin 710 berkelajuan Octa-core 4x Cortex-A73 2.36GHz + 4x Cortex-A53 1.7GHz, memori 6GB RAM + 128GB ROM dan EMUI terbaru 9.0.1.

Tidak ketinggalan, HUAWEI Nova 4e juga sesuai untuk kaki gamers. Sebabnya, peranti ini ditanam ciri GPU Turbo 2.0 – mengoptimumkan sistem untuk prestasi permainan yang lancar.

Antara ciri istimewa pada HUAWEI Nova 4e adalah kamera swafoto dengan lensa 32MP (f/2.0) yang pertama diperkenalkan dalam peranti HUAWEI. Teknologi yang terbina pada lensa ini mempu menawarkan kualiti gambar selfie yang kelihatan sempurna dan semula jadi.

Menariknya lagi, terdapat juga beberapa fungsi menarik seperti 3D Qmoji yang menampilkan sokongan karakter comel seperti penguin, kucing dan banyak lagi!

Selain itu, HUAWEI Nova 4e juga dibina dengan sistem tri-kamera utama dengan lensa ultra lebar yang berteknologi AI – tidak dapat ditandingi mana-mana jenama lain. Bukan calang-calang telefon ni!

Lensa ini hadir dengan kombinasi 24MP (f/1.8) lensa RGB , 8MP (f/2.2) sudut ultra-lebar dan 2MP (f/2.4) bokeh. Menariknya, keupayaan sudut ultra-lebar pada kamera utama ini menyajikan hasil dengan perincian yang memuaskan.

Melaluinya, anda boleh meluaskan perspektif sehingga sudut 120 darjah dan merakam gambar berkumpulan tanpa meninggalkan sesiapa! Lebih best, anda juga tidak perlu bersusah payah untuk mendapatkan posisi sudut yang betul.

Kamera belakang ini boleh mengenal pasti sehingga 22 kategori berbeza. Tetapan warna dan kontras juga dilaraskan secara automatik. Tangkap sahaja apa yang anda inginkan!

Fungsi Night Mode pada HUAWEI Nova 4e juga menarik kerana membolehkan anda mengambil gambar keindahan malam tanpa penggunaan sebarang tripod. Kualiti yang terhasil juga sangat menarik seumpama dalam dunia sebenar. Lihatlah! Betapa canggihnya HUAWEI Nova 4e!

Oh ya! Tidak dilupakan HUAWEI juga telah pun melancarkan HUAWEI Nova 4 yang diperkemaskan dengan teknologi hebat dan merupakan peranti pertama HUAWEI yang menyokong paparan skrin berlubang. Peranti ini ditawarkan pada harga RM1,899 untuk seunit.

Bagi yang berminat HUAWEI Nova 4e kini ditawarkan pada harga RM 1,199 dan boleh didapati menerusi semua HUAWEI Experience Store, HUAWEI Online Store dan pengedar sah di seluruh Malaysia. Maklumat lanjut dan promosi hebat, layari HUAWEI Malaysia.


YouTube Bawakan Tema Gelap Untuk Pengguna Telefon Pintar

Youtube hari ini memperkenalkan satu ciri baru yang dipanggil Dark Theme untuk pengguna telefon pintar dan tablet. Tema gelap ini bukanlah ciri baru tetapi sudah ditawarkan pada pengguna dekstop tahun lepas.

Sudah pasti dengan peredaran masa, pengguna lebih gemar menonton YouTube pada peranti pintar berbanding membuka komputer atau laptop. Melalui tema gelap ini, pengguna lebih selesa menonton semasa berada di dalam persekitaran gelap lebih-lebih lagi didalam bilik tidur. Selain itu, YouTube juga memaklumkan tema gelap akan mengurangkan silau cahaya dan kandungan video lebih menyerlah.

Pilihan tema gelap buat masa ini ditawarkan kepada pengguna iPhone dan iPad sementara pengguna Android akan menerimanya tidak lama lagi.


Dua Peranti Misteri OPPO Muncul Di Geekbench – Sokong Chipset Snapdragon 765 & MediaTek Helio P90!

Peranti misteri OPPO dengan kod nama PCLM50 kini melepasi TENAA – ramai berspekulasi ia mungkin menjadi versi baharu untuk OPPO Reno3 dan Reno 3 Pro. Masih terdapat beberapa ketidakpastian mengenai sokongan chipset, tetapi ia dikatakan telah muncul di penanda aras Geekbench.

Penyenaraian Geekbench mendedahkan peranti ini bakal dikuasakan oleh Snapdragon 765G. Selain itu, penyenaraian turut mendedahkan ia bakal membungkus memori sebesar 8GB RAM dan menggunakan sistem operasi Android 10 – seperti yang dijangkankan.

Peranti misteri seterusnya adalah OPPO CPH2023 – ia dikatakan bakal dikuasakan oleh chipset MediaTek Helio P90 dan disertakan dengan 8GB RAM. Jika maklumat ini benar, ia bakal menjadi peranti pertama OPPO yang dikuasakan oleh chipset ini – chipset ini dikatakan lebih baik berbanding MediaTek Helio P70.

Dalam pada itu, terdapat khabar angin mendedahkan bahawa OPPO merancang untuk merancang satu acara pada 18 Februari ini – Pun begitu, masih belum dapat dipastikan apa peranti yang bakal diperkenalkan. So sama – sama kita tunggu!

[ S U M B E R ]


HUAWEI Perkenal Ascend 910 – Pemproses AI Paling Berkuasa Di Dunia

HUAWEI secara rasminya memperkenalkan cip pemproses AI paling berkuasa dunia dikenali sebagai Ascend 910, baru-baru ini. HUAWEI mengatakan ia mengambil masa kira-kira setahun untuk binaan dan dikatakan berjaya mencapai sasaran prestasi terbaik dengan penggunaan tenaga jauh lebih rendah. Ini sekaligus menandakan satu peringkat baru dalam strategi AI HUAWEI.

Difahamkan, Ascend 910 mampu melakukan lebih baik daripada yang diharapkan – menjanjikan prestasi AI lebih berkuasa. Perkara ini dapat dibuktikan menerusi pencapaiannya yang mampu menghasilkam sehingga 256 TeraFLOPS dan 512 TreaOPS. Justeru, HUAWEI akan terus melabur dalam pemproses AI untuk menyampaikan kuasa pengkomputeran yang lebih baik dan disesuaikan dengan pelbagai senario.

Pada acara yang sama, HUAWEI turut memperkenalkan rangka kerja pengkomputeran AI yang menyokong pembangunan aplikasi AI dalam semua senario iaitu MindSpore. Difahamkan, rangka kerja ini adalah bagi memudahkan pembangunan aplikasi AI – menjadikan aplikasi AI lebih luas dan mudah diakses. Perlindungan privasi turut terjamin.

Dengan pelancaran kedua-dua teknologi baru ini, nampaknya HUAWEI telah memperkenalkan semua komponen utama portfolio penuh AI. Pelancaran ini juga merupakan pencapaian baharui dalam pelan AI HUAWEI – dalam menjadikan AI lebih luas dan membawa manfaat kepada setiap orang.


Xiaomi Mi 5X Dilancarkan Dengan Sokongan Dwi Kamera, Snapdragon 625

Secara rasminya hari ini Xiaomi Mi 5X telah dilancarkan dengan menampilkan ciri-ciri dan spesifikasi telefon pintar kelas-pertengahan. Apa yang boleh dilihat ialah peranti ini menawarkan rekaan dan kemasan yang premium dengan kehadiran sistem dwi kamera.

Bagi anda yang sudah mengikuti perkembangan sebelum ini, Xiaomi Mi 5X tidak banyak membawa kejutan selain dilengkapi dengan paparan bersaiz 5.5 inci HD penuh serta kuasa bateri berkapasiti 3,080mAh. Perisian dalaman yang menggunakan Android Nougat dan MIUI 9 pula dibantu RAM 4GB dan storan sebesar 64GB.

Set cip Snapdragon 625 pula menjadi nadi utama peranti ini disamping sistem dwi kamera 12 Megapiksel di bahagian belakang mampu mengambil gambar dalam mod bokeh. Perkakasan kamera yang diletakkan juga dikatakan sama seperti model Xiaomi Mi 6 dengan ciri-ciri yang mungkin sama.

Bahagian luaran pula, Xiaomi Mi 5X turut dilengkapi dengan speaker audio berkualiti tinggi malah sentuhan pada fizikal pula dikatakan tidak meninggalkan kesan cap jari.

Ketika ini ia ditawarkan dengan tanda harga CNY1,499 (kira-kira RM950) untuk model 4GB/64GB termasuk dengan warna pilihan Gold, Black, dan Rose Gold.


Lenovo Tawar Baucar Permainan Hebat Untuk Setiap Pembelian Laptop Legion

Berikutan sambutan yang sangat menggalakkan untuk Lenovo Legion Family 2018 pada Ogos lalu, Lenovo dilihat terus menawarkan pengalaman permainan luar biasa kepada pengguna dengan pelbagai tawaran yang hebat melebihi USD180 (kira-kira RM745)!

Bermula sekarang hingga 31 Oktober 2018, pelanggan yang membeli mana-mana produk Lenovo Legion berasaskan Intel® Core ™ i5 atau i7 akan menerima kod baucar yang boleh digunakan untuk memuat turun permainan seperti Counter-Strike (CS: GO), Final Fantasy XV Windows Edition, Hello Neighbour, PlayerUnknown’s Battlegrounds.

Lebih menariknya, kod baucer itu juga boleh digunakan untuk pembelian barangan di dalam permainan World of Tanks selain boleh ditebus untuk satu sesi pembelajaran skill gaming oleh jurulatih e-sukan profesional.

Pembelian boleh dibuat di mana-mana kedai Lenovo Exclusive Store (LES) seluruh Malaysia atau stor dalam talian Lenovo dan pelanggan boleh menebus kod baucar permainan mereka melalui cara ini:

Langkah 1 : Lawati laman web Lenovo Legion dan isikan maklumat yang diperlukan .

Langkah 2 : Lampirkan salinan bukti pembelian peranti Lenovo Legion yang layak semasa tempoh promosi.

Langkah 3 : Tekan butang ‘Submit’ dan satu e-mel dengan kod baucer akan dikeluarkan selepas mengesahkan penyertaan adalah sah.

Langkah 4 : Setelah menerima e-mel dari Lenovo, klik di sini dan masukkan kod baucer untuk memuat turun item pilihan anda. Selamat berhibur !

Tempoh penyertaan untuk menebus kod baucer permainan ditutup pada 5 November 2018. Untuk maklumat lanjut mengenai promosi Lenovo Legion, sila klik di sini.


Samsung Menjanjikan Servis Aftersales Terbaik Untuk Pengguna

Berpaksikan kepada 3 tunjang utama iaitu, Speed Solution dan Satisfaction, Samsung menjanjikan bahawa servis aftersales yang lebih baik melalui program Smart Service kepada semua penggunanya.

Di samping menekankan kepantasan untuk menyelasaikan masalah dan isu yang dihadapi pengguna, Samsung juga akan memperkenalkan servis Remote Assistance yang membolehkan pakar dari Samsung membantu pengguna dengan melakukan proses diagnostik dan juga bantuan dari jauh. Servis ini akan beroperasi sepanjang masa pada setiap hari melalui talian 1-800-88-9999.

Selain itu Samsung juga membuka 21 Pusat Servis Ekspres di seluruh negara bagi pengguna mendapatkan bantuan berkenaan peranti mereka dengan pantas, termasuklah baik pulih smartphone. Kesemua pakar yang ditempatkan di pusat servis tersebut dijamin mampu menyelesaikan masalah smartphone anda dalam masa yang singkat.

Samsung Experience Store juga turut serta dalam program Smart Service ini, pelanggan boleh mengunjungi Samsung Experience Store bagi mendapatkan kemas kini perisian terbaru, proses set-up, dan juga pelbagai tutorial berkenaan peranti serta perisian Samsung. Bagi mereka yang tidak dapat mengunjungi Pusat Servis Ekspres untuk baik pulih, anda juga boleh menghantar peranti ke Samsung Experience Store, mereka akan menguruskan semua proses dari penghantaran ke pusat servis.

Samsung juga menawarkan tambahan jaminan kepada pengguna mereka yang berminat. Anda booleh mendapatkan tambahan jaminan selama satu tahun untuk produk anda dengan mengunjungi Pusat Servis Ekspres.


Apple Di Saman  $10 juta Euro Oleh Pihak Berkuasa Itali Gara-Gara Mengelirukan Pengguna Isu Kalis Air??

Ada sesuatu yang mengejutkan apabila Apple telah disaman oleh pihak berkuasa Itali sebanyak $10 juta Euro ekoran daripada dakwaan bahawa syarikat berkenaan memberikan kekeliruan kepada pengguna.

Kekeliruan yang dikmaksudkan adalah fungsi kalis air pada peranti iPhone 8 hingga iPhone 11 yang mana ia dikatakan mampu bertahan di dalam air selama 30 minit bagi kedalaman sehingga 4 meter menggunakan air tulen sahaja.

Ia nyata tidak relevan dan selari dengan situasi yang terjadi di dunia luar. Apakah perkembangan kes ini, teruskan bersama kami.


[ WASPADA ] Senarai 7 Aplikasi Dibuang Dari Google Play Store Diatas Sebab Mengintip Penggunanya

Syarikat keselamatan Avast baru-baru ini telah menemui senarai 7 aplikasi yang mengancam keselamatan pengguna, di mana aplikasi tersebut didapati mengintip penggunanya. Perkara ini telah dilaporkan kepada pihak Google, dan tindakan serta merta juga diambil dengan membuang semua aplikasi yang disebut.

Walaupun 7 aplikasi ini sudah dibuang dari Play Store, namun dilaporkan bahawa aplikasi tersebut telah dimuat turun sebanyak 130 ribu kali. Menurut Avast, aplikasi ini bukan sahaja menjejaki pengguna malah juga mengintip aktiviti pengguna menerusi peranti pintar mereka.

Sekiranya anda pernah menggunakan aplikasi ini, atau masih menyimpan dalam peranti pintar, disarankan segera membuang aplikasi ini supaya tidak menjadi mangsa dalam kejadian ini.


LineageOS Sudah Tiba Ke Peranti Samsung Galaxy S7 & S7 Edge

LineageOS terus berkembang dengan kini ia sudah siap sedia digunakan para pemilik Samsung Galaxy S7 dan S7 Edge. Selain dua model utama tersebut, LineageOS 14.1 juga boleh dimuat turun dan digunakan untuk beberapa model lama Samsung. Anda boleh menyemak sendiri sama ada peranti anda termasuk di dalam senarai sokongan sistem operasi LineageOS di sini.

LineageOS juga mengumumkan ciri baru yang dimuatkan ke dalam sistem operasi mereka. Pengguna LineageOS versi 14.1 dapat menggunakan fungsi Single Hand Mode yang memudahkan pengguna mencapai akses di paparan menggunakan satu tangan sahaja.


Maklumat Terbaru Untuk Pemilik Samsung Galaxy Note7 Yang Ingin Melancong!

Seperti yang kita sedia maklum, pemilik Samsung Galaxy Note7 tidak dibenarkan membawa atau menaiki kapal terbang jika membawa smartphone mereka bersama. Kepada pemilik Galaxy Note7 yang masih belum berkesempatan untuk menukar peranti pada kempen ‘Memulangkan Galaxy Note7’ mereka dan dalam masa yang sama ingin pergi melancong, Samsung telah menyediaan penyelesaian buat anda. Bagaimana caranya?

2. Pergi ke booth Samsung Galaxy Note7 yang terletak di

3. Pulangkan Samsung Galaxy Note7. Peranti ini akan direset oleh Khidmat Pelanggan Samsung.

4. Untuk pelanggan yang membuat tempahan di Malaysia:

5. Jika anda memerlukan peranti sementara, Samsung turut menyediakan peranti untuk digunakan di KLIA/KLIA2. Pergi sahaja ke booth Samsung Galaxy Note7 di alamat di bawah dan memohon untuk pinjaman peranti.

Bagaimana pula jika anda dan Galaxy Note7 sudah berada di luar negara dan mahu pulang ke Malaysia? Untuk ini, sila hubungi Pusat Servis Samsung di lokasi anda berada untuk proses pertukaran atau pemulangan wang tunai. Diharapkan dengan adanya info ini, ia memudahkan pertukaran dan perjalanan anda ke luar negara.


Instagram Bakal Memasukkan Iklan Ke Dalam Stories Anda

Bersedia semua para pengguna Instagram, selepas ini anda akan mula melihat iklan di dalam post Stories yang naik di timeline anda. Dengan 150 juta pengguna aktif setiap hari, Instagram bakal membawakan iklan berdurasi 15 saat ke dalam Stories, lantas menambah keuntungan mereka melalui sistem iklan terbaru ini. Langkah memasukkan iklan ini nampaknya sama seperti yang diambil Snapchat sebelum ini.


Tambang Sehala GrabCar Dari atau Ke KLIA/KLIA2 Serendah RM65?!

GrabCar sebelum ini telahpun menawarkan perjalanan sehala dari atau ke KLIA/KLIA2 dengan harga bermula RM80. Kini, untuk bersaing dengan beberapa penyedia perkhidmatan lain, GrabCar telah mengurangkan harga penawaran mereka serendah RM65.

Penawaran harga yang lebih rendah ini pasti membuatkan ianya menjadi salah satu pilihan utama untuk kebanyakan pengguna yang ingin ke luar negara kerana kini tambang untuk ERL sudah berharga RM50.

Perubahan harga tambang ini akan efektif bermula 9 Mei 2016. Seperti syarat sebelumnya, penumpang perlu menanggung kos tol yang dibayar oleh GrabCar semasa dalam perjalanan.
Muat Turun:


Reviu Eksklusif: Infinix HOT 4 Pro, Pengalaman Audio 3D yang Sangat Imersif

Infinix Mobile menyambut kemasukan rasmi mereka ke Malaysia dengan melancarkan tiga model telefon pintar terbaru, Infinix Zero 4, Infinix Zero 4 Plus dan Infinix HOT 4 Pro. Menurut Infinix, Asia Tenggara merupakan pasaran bagi peranti mudah alih yang sangat baik dengan potensi perkembangan jenama dan perniagaan yang positif serta permintaan dari pengguna yang berterusan.

Mereka juga yakin bahawa peranti Infinix mampu menambat hati pengguna Malaysia berdasarkan kualiti, rekaan dan juga harga yang mereka tawarkan. Infinix HOT 4 Pro telah dikuasakan oleh Android M (XOS), serta menampilkan paparan berkualiti HD berukuran 5.5 inci. Malah kehadiran dua pembesar suara stereo berkualiti tinggi turut diserikan dengan jangka hayat bateri yang mampu bertahan selama 48 jam.

Infinix HOT 4 Pro menampilkan rekaan kompak dan anggun yang kelihatan premium walaupun hadir dalam kategori kelas pertengahan. Menampilkan paparan skrin berukuran 5.5 inci, ianya sangat selesa walaupun dipegang dengan sebelah tangan. Malah ketebalan kerangka sisi yang diperbuat daripada plastik masih dalam kategori nipis, iaitu 8.8mm sahaja.

Bagi mereka yang mempunyai lebih daripada satu SIM, peranti ini amat sesuai buat anda. Selain boleh menggunakan dua slot kad SIM dalam satu-satu masa, ia turut menyediakan kad memori tambahan microSD sehingga 128GB. Lebih menarik, ketiga-tiga slot kad ini menyokong fungsi hot-swap di mana anda tidak perlu mencabut bateri untuk meletakkan kad SIM dan microSD.

Kapasiti bateri yang besar juga nampaknya telah menjadi tren untuk peranti kelas pertengahan. Selain Xiaomi Redmi Note 4, HOT 4 Pro juga telah menawarkan kapasiti bateri yang besar, 4000mAh. Namun begitu, walaupun panel belakang boleh dibuka, tetapi bateri smartphone ini tidak boleh dikeluarkan daripada slotnya!

Pengimbas cap jari yang menjadi trend pada masa kini turut diperlihatkan pada model terbaru Infinix ini yang mana terletak pada panel belakang. Selain pengimbas cap jari, turut kelihatan lensa penggambaran utama beresolusi 13 Megapiksel dan bersebelahan dengannya pula tersedia sebuah LED flash.

Apa yang kami suka mengenai panel belakang smartphone ini adalah ia menawarkan textile bercorak yang unik? Tapi tahukah anda textile ini diilhamkan oleh kraf sutera budaya oriental purba. Ia bukan sahaja kelihatan cantik, malah rekaan sebegini dapat mengurangkan masalah kesan cap jari pada panel belakang peranti anda.

Bagi yang mementingkan aspek keselamatan smartphone daripada diakses oleh individu yang tidak diingini, HOT 4 Pro satu pilihan yang terbaik buat anda. Berbeza dengan pengimbas cap jari sebelum ini, kini ia menyediakan akses pengimbas cap jari yang pantas. Lebih istimewa, fungsi pengimbas cap jari ini boleh digunakan untuk lima menu yang berbeza.

Salah satu ciri utama pada HOT 4 Pro adalah kualiti bunyi. Model ini dilengkapi Dirac yang mampu memberikan pengalaman audio 3D yang sangat baik dan imersif. Kini, mendengar muzik dan juga menonton video di kawasan persekitaran yang bising bukan lagi masalah dengan adanya teknologi 3D Stereo Surrounding.

Walaupun hadir dalam kategori kelas pertengahan, smartphone ini menyokong lensa kamera yang masih memuaskan iaitu beresolusi 13 Megapiksel dengan bantuan auto fokus dan juga LED flash. Malah sokongan lensa hadapan beresolusi 5 Megapiksel beberapa mod seperti Face beauty, Normal dan WideSelfie sangat sesuai untuk penggambaran berkumpulan.

Tidak hanya menyokong bateri yang besar iaitu berkapasiti 4000mAh, istimewanya HOT 4 Pro turut hadir dengan sokongan mod yang dipanggil XPower. Apabila mengaktifkan mod Xpower, hanya beberapa fungsi yang boleh digunakan seperti Phone, Messages, Notes, Calculator, Recoder dan juga Clock, yang mampu bertahan selama 2 hari.

Tanpa perlu menggunakan aplikasi pihak ketiga yang akan menggunakan ruang storan peranti anda, HOT 4 Pro yang dioperasikan dengan Android M (XOS) telah didatangkan dengan aplikasi yang dikenali sebagai XManager. Aplikasi pra-pasang ini membantu anda mengurus peranti seperti memastikan sistem sentiasa dioptimumkan, memantau trafik data, memadam fail yang tidak diperlukan dan pelbagai lagi.

Apabila memiliki bajet yang agak terhad untuk membeli smartphone, sudah tentunya anda menginginkan sebuah model yang menyokong spesifikasi terbaik dan berbaloi dengan harganya. Jadi dengan meletakkan bajet harga sebagai kriteria utama, kami akan membandingkannya HOT 4 Pro dengan tiga lagi model pesaing terbaru yang dijual pada harga yang setanding iaitu Flash Plus 2, Honor 5A dan juga Meizu M5. Berdasarkan kepada perbandingan spesifikasi ini, adakah HOT 4 Pro mampu memenangi hati anda berbanding pesaingnya?!

Inginkan smartphone yang menawarkan bateri besar pada harga rendah? Infinix HOT 4 Pro adalah pilihan yang tepat untuk anda miliki! Istimewanya dengan harga serendah RM 599, anda boleh memiliki peranti dengan bateri berkapasiti 4000mAh yang mampu bertahan selama 48 jam (2 hari).

Kehadiran beberapa aplikasi menarik pada peranti ini dilihat sebagai satu kelebihan buat peranti ini seperti 3D Stereo Surrounding, XPower, XManager, XShare dan beberapa lagi. Malah dengan harga mampu milik, anda juga boleh memiliki peranti dengan sokongan pengimbas cap jari yang pantas, audio bunyi yang berkualiti serta rekaan premium.


Pantas & Efisien Dengan Galaxy A22 5G!!! Berbaloi Ni!

Anda mencari telefon pintar kelas permulaan dengan ciri-ciri luar biasa yang dapat membantu anda mengurus rutin harian lebih efisien? Samsung Galaxy A22 5G bukan sahaja menawarkan kepantasan 5G untuk anda seperti namanya, tetapi fungsinya cukup seimbang untuk keperluan semua peringkat pengguna.

Anda boleh melakukan pelbagai tugasan dengan lancar menggunakan Galaxy A22 5G kerana ia mempunyai paparan skrin Infinity-V dengan kadar segar semula 90Hz, jadi tidak perlu risau untuk anda bertukar-tukar menggunakan pelbagai aplikasi dalam satu masa kerana pergerakan kesan imej yang minimum dan tahap gerakan kabur yang lebih pendek memberikan anda pengalaman tontonan berkualiti. serta memuaskan dengan skrinnya yang bersaiz 6.6-inci FHD+, membuatkan anda lebih seronok apabila menonton video, melayari laman sosial atau bermain game.

Galaxy A22 5G juga memudahkan anda untuk memuat turun lebih banyak aplikasi, permainan, menyimpan lebih banyak gambar dan video tanpa risau kerana ia mempunyai storan dalaman128GB dan RAM 8GB, jadi anda tidak perlu lagi untuk memadam aplikasi atau gambar yang memakan ruang storan dan memori telefon. Jika anda perlukan storan yang lebih luas, anda boleh menggunakan kad MicroSD 1 dan storannya boleh ditambah sehingga 1TB. Dilengkapi dengan pemproses Octa-Core MediaTek Dimensity 700 5G, anda boleh nikmati sambungan yang sangat pantas walaupun semasa penggunaan data berat. Tiada lagi lengahan semasa menstrim video atau bemain game.

Bagi mereka yang mementingkan kualiti gambar dan sukakan fotografi, Galaxy A22 5G membolehkan anda untuk menangkap gambar dengan jelas dan cerah walaupun pada waktu malam kerana kameranya dilengkapi teknologi Tetra Binning yang menggabungkan empat piksel menjadi satu. Ditambah pula dengan kamera utama 48MP dan kamera Ultra-Lebar 5MP padanya membolehkan anda untuk merakam gambar panorama yang menakjubkan. Mod ultra lebar pada kameranya boleh mengenali persekitaran anda secara automatik dan akan mencadangkan andauntuk menggunakannya apabila perlu. Sangat memudahkan! Bagi yang gemar berswafoto, kelebihan kamera hadapan 8MP padanya yang juga menyokong Selfie Focus membuatkan gambar anda lebih cerah dan jelas.

Tiada yang lebih memudahkan apabila telefon pintar mampu bertahan lama tanpa perlu kerap mengecasnya. Galaxy A22 5G dilengkapi bateri dengan kapasiti 5,000mAh 2 yang menyokong pengecasan pantas 15W bukan sahaja dapat menjimatkan masa berharga anda malah kehidupan anda juga jadi lebih mudah. Pengimbas cap jari Galaxy A22 5G di bahagian sisinya direka bukan sahaja untuk kepentingan keselamatan tetapi juga untuk memudahkan anda mengakses telefon dengan hanya satu butang.

Galaxy A22 5G sesuai buat anda yang memerlukan telefon pintar dilengkapi fungsi seimbang dengan harga berpatutan yang dapat menjadikan rutin harian anda lebih efisien sambil dapat melakukan pelbagai aktiviti kesukaan anda. Anda boleh mendapatkan Galaxy A22 5G pada harga runcit yang disyorkan, RM999. Jika anda membeli Galaxy A22 5G dari 2 Julai hingga 31 Ogos 2021, anda boleh mendapatkan sarung pelindung Soft Clear bernilai RM39 secara percuma 3 . Jom dapatkannya sementara stok masih ada!

Untuk maklumat lanjut mengenai Galaxy A22 5G, sila layari laman sesawang Samsung.


Semak Tekanan Darah Anda Menerusi Video Swafoto?

Sudah menjadi lumrah hidup berkerjaya pastinya membuatkan anda sukar meluangkan masa untuk ke klinik atau hospital untuk melakukan semakan kesihatan. Tidak banyak peranti yang dihadirkan dengan pengimbas nadi terbina bagi memudahkan anda menyemak tahap kesihatan anda.

Namun menariknya, dalam satu kajian daripada University of Toronto menyatakan bahawa anda bakal boleh menyemak tekanan darah  menerusi video swafoto. Analisis ini dikatakan 95% ketepatan dan mengambil masa hanya selama 30 saat.

Aplikasi tersebut menggunakan Transdermal Optical Imaging (TOI) yang merakam cahaya yang menembusi lapisan luar kulit untuk melihat perubahan aliran darah pada wajah anda.

Menariknya, bacaan Diastolik, Sistolik dan tekanan nadi dapat dianalisis oleh algoritma. Sistem ini masih lagi berada pada peringkat pembangunan dan belum bersedia, namun ia menjadi titik perubahan kepada industri kesihatan. Jadi sama-sama kita nanti perkembangan teknologi ini.


Satu Lagi Varian Warna Baharu Bagi iPhone 13??

Siri iPhone 13 terbaru bakal tiba September ini dan pada hujung minggu yang lalu media asing terdedah versi asas iPhone 13 versi akhir, ia juga merupakan penampilan penempatan yang paling penting, yang telah bermula dengan pengeluaran besar-besaran.

Dalam maklumat baharu yang terdedah, warna baharu tersebut adalah warna antara kuning dan oren. Dari penampilan keseluruhan, iPhone 13 mengambil rekaan iPhone 12.

Adakah benar maklumat terdedah ini? Perlu kita nantikan ketika ia dilancarkan kelak!!!


Pendapatan Mata Wang Tetap LTI Meningkat 10.6% Berbanding Tahun Sebelumnya; Keuntungan Bersih Meningkat 17.1% Berbanding Tahun Sebelumnya

MUMBAI, India, 16 Julai 2020 /PRNewswire/ — Larsen & Toubro Infotech (kod BSE: 540005) (NSE: LTI), sebuah syarikat perunding teknologi dan penyelesaian digital bertaraf global mengumumkan keputusan suku pertama bagi tahun fiskal 2021 hari ini.

“COVID-19 ialah krisis yang berbeza daripada mana-mana krisis yang lain dan kesannya terhadap kehidupan dan mata pencarian terus dirasai di seluruh dunia. Saya berasa amat bangga dengan kakitangan LTI kami yang telah bersatu padu sepanjang tempoh ini bagi memastikan penghantaran untuk pelanggan.

“Dalam suku tahun yang ditonjolkan dengan persekitaran yang mencabar, kami telah mencapai pertumbuhan pendapatan sebanyak 10.6% berbanding tahun sebelumnya bagi mata wang tetap dan turut memeterai perjanjian yang besar.

“Kami kekal komited untuk melangkaui jangkaan pelanggan ketika menghadapi pandemik yang belum pernah terjadi sebelumnya ini dan dalam masa yang sama mengutamakan kesihatan dan kesejahteraan kakitangan kami.”

– Sanjay Jalona, Ketua Pegawai Eksekutif & Pengarah Urusan

LTI (NSE: LTI) ialah Syarikat perunding teknologi dan penyelesaian digital global yang membantu lebih daripada 400 pelanggan berjaya dalam dunia saling bertumpu. Dengan operasi di 31 negara, kami melakukan lebih daripada apa yang diharapkan untuk pelanggan kami dan mempercepatkan transformasi digital mereka dengan platform Mosaic LTI yang mendayakan perjalanan mudah alih, sosial, analitik, IoT dan awan mereka. Ditubuhkan pada tahun 1997 sebagai subsidiari Larsen & Toubro Limited, warisan unik kami memberikan kami kepakaran dunia sebenar yang tiada tandingan bagi mengatasi cabaran perusahaan yang paling rumit dalam seluruh industri. Setiap hari, pasukan kami dengan lebih 30,000 kakitangan LTI membolehkan pelanggan kami meningkatkan keberkesanan operasi perniagaan dan teknologi mereka serta membawa nilai kepada pelanggan, pekerja dan pemegang saham mereka. Ketahui lebih lanjut di http://www.lntinfotech.com atau ikuti kami di @LTI_Global

Keywords: Computer Software Computer/Electronics Workforce Management/Human Resources Accounting news, issues Earnings Blockchain Data Analytics


OPPO A15s Kini Rasmi Di Malaysia!! – Dijual Pada harga RM599!!

Bagi peminat OPPO, ada sesuatu yang best untuk korang apabila peranti terbaharu OPPO iaitu OPPO A15s kini telah tiba di Malaysia yang mana ia dihial pada harga RM599!!

Peranti ini hadir dengan 2 varian warna iaitu Dynamic Black dan Mystery Blue.

Peranti ini hadir dengan skrin yang baik iaitu 6.52″ HD+ LCD. Dari aspek dalaman pula, ia dikuasakan oleh MEdiaTek Helio P35 dan dipadakan dengan dengan RAM sebesar 4GB dan storan sebesar 64GB.

Dari aspek kamera juga baik bagi kelasnya apabila ia dihadirkan dengan 13MP + 2MP + 2MP bagi kamera belakang dan 8MP bagi kamera hadapan. BAteri juga tidak mengecewakan apabila ia hadir dengan 4230mAh!


Miliki Peranti vivo Y20 Menerusi Digi Berharga Serenda RM199!!!

Peranti vivo Y20 telah pun dirasmikan di kedai Digi di seluruh negara. Peranti ini pastinya mengagumkan khususnya dari aspek kapasiti baterinya yang hadir dengan 5000mAh.

Peranti ini turut dihadirkan dengan pemproses yang baik iaitu Snapdragon 460 dan dipadankan dengan 4GB RAM +  64GB ROM. IA turut dihadirkan dengan skrin 6.51″ Halo FullVIew.

Peranti ini dihual pada harga RM499. Namun berita baik buat anda kerana menerusi Digi Postpaid 58, anda boleh melakukan pembayaran minimum RM199.


Reviu Eksklusif: Sony Xperia L2, Kamera Swafoto Sokong Mod 120° Super Wide Angle!

Sony Xperia L2 merupakan model terbaru yang perlu diberi perhatian, kenapa? Salah satunya adalah penambahbaikan dari segi memori, di mana ia hadir dengan memori dan RAM yang lebih besar berbanding sebelumnya.

Malah penggambaran swafoto juga dipertingkatkan serta hadir dengan sokongan 120° Super Wide Angle. Kalau anda sudah habis baca reviu eksklusif bahagian 1 kami, tentu ingin tahu lebih mendalam keupayaan penggambaran Sony Xperia L2 ini bukan?! Okay, teruskan membaca…

Ulasan > Kedua-dua gambar ini diambil pada waktu petang dan masih kelihatan baik, berjaya mengekalkan warna sebenar terutamanya pada pokok dan langit.

Ulasan > Gambar kebun mini ini kelihatan sedikit gelap mungkin disebabkan oleh pencahayaan dari luar, tetapi secara keseluruhannya kejituan warna masih mengekal dengan baik.

Ulasan > Walaupun pencahayaan agak terhad, keaslian serta kejituan warna berjaya dikekalkan.

Ulasan > Fokus titisan air di atas daun ini boleh dianggap baik kerana dapat dilihat dengan jelas, cuma secara keseluruhan gambar kelihatan sedikit kekuningan.

Ulasan > Warna yang dihasilkan oleh bunga kaktus ini masih asli, cuma sedikit kabur pada pasu bunga. Namun begitu, tidak berlaku sebarang penambahan warna.

Ulasan > Dengan pencahayaan lampu yang agak terhad, hasil gambar cupcake ini kelihatan memuaskan kerana keaslian gambar berjaya dikekalkan dengan baik.

Ulasan > Dapat dilihat penggunaan mod malam sangat membantu apabila mengambil gambar di kawasan gelap. Masih jelas kelihatan kawasan persekitaran dengan bantuan lampu jalan.

Ulasan > Gambar swafoto yang diambil menggunakan kamera 8 Megapiksel dan pencahayaan yang cukup ini menghasilkan gambar yang memuaskan.

Ulasan > Diambil dalam kawasan persekitaran yang gelap, gambar swafoto ini masih dapat dilihat tanpa berlaku sebarang penambahan warna padanya, hanya noise yang agak ketara pada gambar.

Kemunculan Sony Xperia L2 bukanlah sebuah model yang paling berkuasa untuk kategori harga lebih kurang RM1,000 di pasaran. Sungguhpun begitu, spesifikasi yang disokong oleh Xperia L2 ini merupakan model peningkatan yang lebih baik berbanding generasi sebelum ini. Walaupun kamera utama masih dikekalkan pada 13 Megapiksel, tetapi kamera depan telah dipertingkatkan kepada 8 Megapiksel berbanding Sony Xperia L1 yang hanya menyokong 5 Megapiksel.

Keupayaan penggambaran pada model peningkatan kali ini agak memuaskan secara keseluruhannya, walaupun tidak boleh dipertandingkan dengan siri flagship Sony, namun dengan tawaran harga tidak lebih dari RM1000 ia boleh dikatakan berbaloi untuk dimiliki, terutamanya untuk peminat tegar Sony Xperia.


[Tertiris] Alcatel 3C Akan Menjadi Peranti Paling Bajet Gunakan Paparan 18:9

Sejak akhir-akhir ini banyak pengeluar cuba menarik perhatian pengguna seperti anda untuk membeli peranti mereka. Antara ciri yang paling popular ialah paparan memanjang menggunakan nisbah 18:9. Pada mulanya ia ditawarkan pada telefon flagship tetapi pengguna sering teragak-agak untuk memilikinya.

Disebabkan itu, kini peranti kelas permulaan juga menawarkan ciri yang sama salah satunya ialah syarikat dari China iaitu TCL. Alcatel 3C yang akan diperkenalkan beberapa bulan dari sekarang bakal menampilkan skrin 18:9 bersaiz 6-inci beresolusi HD penuh+ (1440 x 720).

Spesifikasi lain pastinya tidak begitu tinggi disebabkan ia mensasarkan pengguna yang inginkan harga kompetitif. Tanda harga yang dijangka pula sekurang-kurangnya €120 (RM582) dengan pilihan kemasan warna metalik hitam, biru, dan emas.

Oleh itu, untuk tahun 2018 akan datang kita mungkin akan melihat rata-rata telefon pintar yang dikeluarkan tidak lagi menggunakan paparan standard 16:9.


Telefon Pintar Paling Berkuasa, Huawei Mate RS Porsche Design Kini Tiba Di Malaysia – Berharga RM6,999

Jika anda masih ingat, seiring pelancaran Huawei P20 dan P20 Pro di Paris, syarikat gergasi ini turut memperkenalkan sebuah lagi peranti edisi terhad Porsche Design iaitu Huawei Mate RS.

Kepada yang menunggu telefon pintar berkuasa ini, ada berita baik buat anda kerana Huawei Mate RS Porsche Design kini telah tiba di Malaysia. Lebih eksklusif, hanya 200 unit sahaja ditawarkan untuk pasaran tempatan dan dijual pada harga RM6,999.

Didatangkan dengan paparan skrin 18:9 bersaiz 6.0 inci AMOLED QHD (resolusi 2K) dengan pilihan warna hitam, ia dikuasakan dengan pemproses Kirin 970 bersama kapasiti RAM 6GB dan storan sebesar 256GB. Hadir bersama bateri berkapasiti 4,000mAh, malah diberi kelebihan unit pengecasan pantas SuperCharge dan pengecasan tanpa wayar.

Pada bahagian kamera pula, Mate RS Porsche Design menyokong lensa kamera sama seperti Huawei P20 Pro. Gabungan tri-kamera menempatkan sensor 20MP + 40MP + 8MP (telefoto) di samping menyokong video gerak-perlahan 960fps, zoom hibrid 5-kali dan lain-lain.

Lebih istimewa, pembeli Mate RS Porsche Design akan mendapat kad VIP eksklusif yang boleh diakses dengan pelbagai tawaran menarik seperti Tealive, Celebrity Fitness, iflix, Zouk dan beberapa lagi.


Adobe Photoshop Lightroom

Aplikasi penyuntingan gambar banyak terdapat dalam Play Store dan App Store, tetapi manakah yang paling sesuai untuk anda? Sebenarnya agak susah untuk mendapatkan jawapan kerana permintaan setiap orang berlainan, apatah lagi kesukaan adalah berbeza-beza. Sekiranya anda pernah menggunakan aplikasi yang dibangunkan oleh Adobe, tentu mengenali Adobe Photoshop Lightroom mereka. Aplikasi ini sangat baik digunakan untuk menyunting gambar secara profesional tanpa menyusahkan diri kerana ia tidak memerlukan banyak layer, gambar akan ditampilkan secara thumbnails memudahkan anda pilih. Selain ciri-ciri yang ada pada aplikasi jenis suntingan gambar yang lain, Adobe Photoshop Lightroom turut hadir dengan fungsi tambahan termasuk kemudahan sync fail yang boleh disunting terus ke desktop.

Android
•RM 0
•34 MB
•Android 4.1 dan ke atas

iOS
•RM 0
•55.3 MB
•iOS 8.1 dan ke atas


HUAWEI MatePad Pro Bakal Terseida Di Pasaran Tempatan Mulai Esok!!

HUAWEI MatePad Pro 12.6 inci secara rasmi akan tersedia bagi warna Matte Grey esok, 18 Jun di HUAWEI Store Online, Lazada dan Shopee serta di HUAWEI Experience Store. Digelar sebagai penggalak produktiviti utama, tablet yang dilancarkan baru-baru ini dilengkapi dengan Kirin 9000E yang kuat, OLED FullView Display 12,6 inci, ciri Saham HUAWEI yang dinaik taraf dan HUAWEI M-Pensil (Generasi ke-2) pada harga RM 3,999.

Bagi mereka yang terlepas tempoh pra-pesanan, jangan risau kerana pelanggan masih boleh menerima hadiah percuma bernilai sehingga RM 1,248 dalam bentuk HUAWEI M-Pencil (Generasi ke-2), Papan Kekunci Pintar Magnetik HUAWEI, Penyimpanan Awan HUAWEI 50GB 3 bulan dan akses VIP Video HUAWEI 1 bulan.

Sebagai alat yang sempurna bagi mereka yang tinggal di rumah lebih mudah, pengguna dapat menikmati prestasi unggul untuk pekerjaan, hiburan, dan segala yang ada di antara mereka.


Jabra Elite 65t Dan Elite Active 65t Dilancarkan Pada Harga Bermula RM799

Jabra hari ini melancarkan fon telinga tanpa wayar generasi ke-3 Elite65t dan Elite Active 65t yang memenangi anugerah CES Inovation Award 2018 ke pasaran Malaysia. Syarikat yang terkenal dengan penghasilan fon kepala tanpa wayar ini tampil dengan pembaharuan terbaru kini membawakan produk audio yang lebih sempurna dan berinovasi.

Jabra Elite 65t dan Elite Active 65t menawarkan sambungan tanpa wayar yang lebih tahan lama dengan jangka hayat bateri mencecah 15 jam. Apa yang dibawakan oleh syarikat ini menumpukan pengalaman audio yang berkualiti tinggi serta jelas sesuai untuk kegunaan anda seharian.

Dengan reka bentuk yang lebih ergonomik dengan pilihan warna baru, Jabra Active 65t dicipta khusus bagi anda yang seuka bersukan malahan, ia juga diperkuatkan dengan teknologi kalis air IP56. Sensor akselerometer yang terbina dalam menjaminkan ketahanan berpanjangan di samping Jabra sendiri memberikan jaminan sehingga dua (2) tahun.

Fon telinga Jabra generasi ke-3 pada kali turut dipadatkan dengan bantuan maya yang dipanggil Amazon Alexa. Integrasi ini membolehkan pengguna memberi arahan suara selain dapat mengawal alatan elektrikal pintar di rumah dengan mudah. Buat masa ini, Amazon Alexa hanya ditawarkan di negara barat seperti AS, UK, dan Jerman.

Di Malaysia, Jabra Elite 65t dijual pada harga runcit RM799 bermula Mac depan sementara, Elite Active 65t berharga RM899 akan memasuki pasaran pada Mei 2018. Kedua-dua produk boleh didapati di kedai-kedai terpilih di seluruh negara.


Nokia Bakal Hadir Dengan Peranti 5G Bagi Pasaran Tempatan??

Ada satu berita menarik apabila dikatakan Nokia berhasrat mahu menawarkan teknologi 5G bagi pasaran tempatan.

Menurut laporan Temubuat daripada Bernama bersama Daniel Jaeger, KEtua Asia Tenggara Nokia, banyak perkara yang perlu difikirkan sbelum melaksanakan perkara ini.

Jadi, sejauhmanakah perkembangan berita ini, perlu kita nantikan ketika ia dilancarkan kelak.


Top 5 Peranti Gaming Terbaik Bagi Tahun 2019!!

2019 melabuhkan tirai, dan boleh kita lihat pelbagai peranti-peranti telah diperkenalkan. Ketika zaman yang memperlihatkan telefon gaming kian mendapat tempat dalam kalangan pengguna. Justeru, kami senaraikan kepada anda, Top 5 peranti gaming terbaik untuk tahun 2019!

Yang mendapat tempat pertama adalah ASUS ROG Phone 2 yang pastinya memperlihatkan kehebatan dari segi rekaan yang futuristik dan spesifikasi dalaman yang terbaik membuatkan ia menjadi peranti gaming terbaik untuk tahun 2019!

⚡ 6.59″ AMOLED
⚡ Qualcomm Snapdragon 855 Plus
⚡ Qualcomm Adreno 640
⚡ 12GB RAM + ROM sehingga 1TB
⚡ Kamera Belakang: 48MP + 13MP
⚡ Kamera Hadapan: 24MP
⚡ 6000mAh(Quick Charge 4.0)
⚡ Harga: Bermula dari RM3499

Ditangga kedua pula adalah peranti gaming yang ganas dari segi design dan spesifikasinya iaitu Black Shark 2 Pro. Secara keseluruhannya, prestasi peranti gaming ini memaparkan kuasa dalaman yang sangat baik dan grafik hebat yang memukau. Tidak hairanlah ia berada di kedudukan ke 2!

🔥 6.39″ AMOLED
🔥 Qualcomm Snapdragon 855+
🔥 Adreno 640
🔥 8GB/12GB RAM + 128GB/256GB ROM
🔥 Kamera Belakang: 48MP + 12MP
🔥 Kamera Hadapan: 20MP
🔥 4000mAh(Quick Charge 3.0)
🔥 Harga: Bermula dari RM2499

Ditangga ketiga pula adalah Nubia Red magic 3S yang sangat menawan dari segi rekaan. Bukan itu sahaja, ia turut memaparkan kehebatan ketika bermain game yang sangat luar biasa!

🔆 6.65″ AMOLED FHD+
🔆 Qualcomm Snapdragon 855+
🔆 Adreno 640
🔆 8GB / 12GB RAM + 128GB / 256GB ROM
🔆 Kamera Belakang: 48MP
🔆 Kamera Hadapan: 16MP
🔆 5000mAh(Pengecasan Pantas 18W)
🔆 Harga: Bermula Dari RM2229

Peranti yang sangat dinantikan oleh peminat iaitu OnePlus 7 Pro menduduki tangga ke-4. Dihadirkan dengan prestasi yang sangat baik membuatkan ia mempamerkan prestasi gaming yang sangat syiok!!! Rekaan yang eksklusif dengan saiz yang sesuai untuk bermain game membuatkan anda mencapai kepuasan bermain game.

⭐6.67″ QHD+
⭐ Qualcomm Snapdragon 855
⭐ Adreno 640
⭐ 6GB / 8GB / 12GB RAM + 128GB / 256GB ROM
⭐ Kamera Belakang: 48MP + 8MP + 16MP
⭐ Kamera Hadapan: 16MP
⭐ 4,000 mAh (pengecasan pantas Warp Charge 30W)
⭐ Harga: Bermula dari RM2999

Ditangga ke-5 pula adalah peranti Razer phone 2. Tampil dengan rekaan yang sangat unik yang mana pastinya mampu menambat hati para pemain game. Spesifikasi peranti ini turut tidak mengecewakan. Harga yang ditawarkan juga pastinya berbaloi untuk anda beli!

🌈 5.72″ IGZO LCD
🌈  Qualcomm Snapdragon 845
🌈  Adreno 630
🌈  8GB RAM + 64GB ROM
🌈  Kamera Belakang: 12MP
🌈  Kamera Hadapan: 8MP
🌈  4000mAh(Qualcomm QuickCharge 4.0+)
🌈  Harga: Bermula dari RM1899

Sungguhpun 2019 sudah melabuhkan tirai namun pastinya kita tidak sabar untuk menantikan kehadiran peranti gaming yang bakal muncul pada tahun 2020. Sama-sama kita nantikan!


China Mobile International Buka Pusat Data Frankfurt

FRANKFURT, Jerman, 4 Februari 2021 /PRNewswire/ — Sebuah pusat data baharu China Mobile International Limited (CMI) kini dibuka di Jerman. Kemudahan Tahap III yang dibina khas ini terletak di Frankfurt, ibu kota kewangan bagi Kesatuan Eropah.

Perdagangan antara Asia dan Eropah kekal utuh dengan aliran pelaburan antara wilayah yang signifikan dan kolaborasi yang semakin berkembang dalam bidang pendidikan, penyelidikan dan bidang-bidang lain. Pusat Data Frankfurt merupakan penambahan penting ke dalam rangkaian global CMI yang semakin berkembang dan berperanan baik sebagai hab Pertukaran Rangkaian Antarabangsa mahupun Pusat Data Internet (IDC).

“CMI menempatkan pusat data kedua kami di Eropah Frankfurt bagi membantu menyediakan sambungan berkelajuan tinggi yang selamat dan andal serta mendayakan hubungan yang lebih erat antara Eropah dan Asia. Akibat COVID-19, lebih ramai pengguna menghabiskan kebanyakan masa dalam talian, dengan peningkatan kebergantungan terhadap alat digital untuk bekerja dan belajar secara jarak jauh serta membeli belah dalam talian. Teknologi kini merupakan bahagian intrinsik hampir dalam semua aspek kehidupan kita, maka lebih banyak data diperlukan untuk diproses dan disimpan. Ini seterusnya menandakan permintaan yang lebih tinggi terhadap penyelesaian penyampaian awan dan kandungan,” kata Dr Li Feng, Pengerusi & Ketua Pegawai Eksekutif CMI. “CMI menyediakan perkhidmatan kedai-sehenti profesional untuk membantu syarikat komunikasi dan pelanggan perusahaan bertindak balas dan memenuhi keperluan pengguna mereka dalam era globalisasi digital baharu.”

Kemudahan Frankfurt baharu berhubung lancar dengan pusat data Singapura dan UK CMI, Pusat Rangkaian Globalnya di Hong Kong dan infrastruktur komunikasi mudah alih global serta rangkaian awan yang luas. Pusat data baharu ini akan mengukuhkan sambungan antarabangsa iConnect, satu penyelesaian bersepadu untuk syarikat telekomunikasi dan menyampaikan perkhidmatan perusahaan kepada perniagaan di seluruh dunia melalui iSolutions dan mCloud CMI. Lebih daripada 2,000 perniagaan antarabangsa kini memanfaatkan suit produk iSolutions CMI untuk penyambungan dan penyelesaian pakar yang meliputi IDC, teknologi maklumat dan komunikasi, Internet Pelbagai Benda dan awan, manakala lebih daripada 10,000 pengguna perusahaan bergantung pada platform integrasi rangkaian-awan mCloud CMI.

Jejak global CMI terdiri daripada sistem kabel, titik kehadiran (POP) dan pusat data, serta perjanjian kolaboratif bersama 29 penyedia perkhidmatan pusat data yang meluaskan perkhidmatannya ke lebih daripada 210 bandar di seluruh dunia.

Sebuah pasukan pakar membantu organisasi-organisasi sektor kewangan global membina infrastruktur IT hibrid fleksibel yang memenuhi keperluan keselamatan dan pematuhan industri yang berat tuntutannya dalam awan awam, awan persendirian dan seni bina fizikal. Produk perangkaian awan bersepadu CMI membantu bank, syarikat insurans, firma keselamatan dan syarikat teknologi kewangan mengakses pusat data global yang selamat, laluan kependaman rendah khusus dan sambungan awan. CMI memanfaatkan infrastruktur rangkaian globalnya bagi menawarkan tulang belakang rentas-sempadan khidmat-tersedia melalui mCloud yang mengurangkan masa pendulu penyediaan awan kepada beberapa saat—sebahagian kecil daripada yang diperlukan bagi tujuan penggunaan perkhidmatan penyambungan tradisional. Ia juga memastikan 99.99% ketersediaan untuk sambungan POP-ke-POP dengan penyelesaian Cloud Connect mCloud yang mengintegrasikan dengan lancar wilayah awan yang berbeza di seluruh dunia.

“Dengan jejak ekstensif sistem kabel, pusat data dan lebih daripada 80 POP Cloud Connect, CMI menyediakan akses global dengan lebar jalur yang mencukupi, sambungan fleksibel serta perkhidmatan sehenti yang komprehensif,” kata Dr Li Feng. “Menawarkan perkhidmatan kepada pelanggan antarabangsa, terutamanya perusahaan Cina yang ingin berkembang ke Eropah, kemudahan baharu kami membantu mengesahkan Frankfurt sebagai hab pusat data yang ulung.”

Terletak di Mörfelden, Pusat Data Frankfurt CMI direka bentuk dengan dua pendahulu masuk kabel individu dengan dwilaluan kepelbagaian dan kawalan keselamatan sembilan lapisan yang canggih. Kemudahan yang baru dibina ini dibekalkan oleh bekalan dwikuasa daripada dua pencawang kuasa yang berbeza. Sistem kuasa ini disokong oleh Transformer 2N serta Bekalan Kuasa Tidak Terganggu (UPS), yang dilengkapi dengan bateri sandaran 12 minit. Sistem pendinginan pusat data tersebut termasuk penyimpanan air dingin yang disimpan untuk sokongan pendinginan berterusan.

Pusat data baharu ini merupakan pusat data Tahap III yang diperakui oleh Uptime Institute di bawah standard Pensijilan Tahap Dokumen Reka Bentuk (TCDD). CMI berharap dapat mengesahkan pensijilan antarabangsa lain termasuk Standard Keselamatan Data – Industri Kad Pembayaran (PCI-DSS), Tahap 3 Infrastruktur Tapak Dipercayai (TSI) TÜViT, standard Pensijilan Tahap Kemudahan Dibina (TCCF) dan pensijilan ISO yang berkaitan demi keselamatan dan pengurusan kualiti.

Dengan perusahaan yang semakin menginginkan faedah-faedah daripada penyelesaian kedai-sehenti yang komprehensif, CMI komited untuk menawarkan rangkaian perkhidmatan bernilai tambah yang lengkap termasuk sokongan kolokasi profesional, sambungan silang dan bantuan jarak jauh (remote hands). Bantuan jarak jauh menyediakan juruteknik untuk tugas-tugas penyelenggaraan dan pengurusan IT bagi pihak perusahaan serta meminimumkan keperluan lawatan ke lokasi oleh kakitangan dalaman mereka.

Bagi memenuhi permintaan yang semakin meningkat daripada syarikat-syarikat multinasional, CMI akan terus memajukan kehadirannya di seluruh dunia dan memaksimumkan sinergi pusat datanya demi mencapai penumpuan dan ketangkasan yang cekap, lalu menyediakan akses global dengan penyambungan lebar jalur yang besar.

Latar Belakang China Mobile International Limited

China Mobile International Limited (CMI) ialah subsidiari milik penuh China Mobile yang bertanggungjawab terutamanya untuk operasi perniagaan antarabangsa China Mobile. Bagi menyediakan perkhidmatan yang lebih baik demi memenuhi permintaan yang semakin meningkat dalam pasaran telekomunikasi antarabangsa, China Mobile menubuhkan sebuah subsidiari, CMI, pada Disember 2010. Kini, CMI mempunyai lebih 70 sumber kabel daratan dan bawah laut di seluruh dunia, dengan jumlah lebar jalur penghantaran antarabangsa mencecah lebih 90T serta sejumlah 180 POP. Dengan Hong Kong, China sebagai batu loncatannya, CMI mempercepatkan dengan ketara pembangunan IDC global, mencipta rangkaian yang kukuh untuk peralihan ke awan (cloudification) pusat data. Memanfaatkan sokongan padu oleh China Mobile, CMI ialah rakan kongsi dipercayai yang menyediakan perkhidmatan dan penyelesaian telekomunikasi antarabangsa yang komprehensif kepada perusahaan antarabangsa, syarikat telekomunikasi dan pengguna mudah alih. Beribu pejabat di Hong Kong, China, CMI telah memperluas jejaknya dalam 37 negara dan wilayah. Untuk maklumat lanjut, sila kunjungi www.cmi.chinamobile.com.

Keywords: Computer/Electronics Telecommunications Telecommunications Carriers and Services Corporate Expansion New products/services Data Analytics


ASUS ZenBook 13 & 14 Kini Dilancarkan – Dijual Pada Harga Bermula RM3999!!!

ASUS hari ini telah merasmikan ASUS Zenbook 13 dan 14 yang baharu yang mana ia tampil dengan beberapa ciri baharu dan dijual pada harga bermula RM3999.

Kedua-dua peranti ini hadir dengan paparan yang menakjubkan apabila ia hadir dengan paparan NanoEdge Display yang memberikan tontonan yang lebih luas.

Kesemua versi ZenBook 13 dan 14 ini hadir dengan Intecl Core i5-1035G1 dan Intel Core i7-1065G7 dan dipadankan dengan memori sehinga DDR4 8GB dan storan SSD PCIe 3.0 sehingga 512GB.

Seperti biasa, ASUS ZenBook 13 dan 14 ini hadir dengan ASUS NumPad yang memberikan ruang lebih luas pada papan kekunci.

Selain itu, ia juga hadir dengan fungi WiFi6 dan baterinya mampu bertahan sehingga 22 jam.

ZenBook 13 dan 14 ini dijual masing-masing pada harga RM3999 dan RM4699.

Menariknya, bagi 20 orang pembeli pertama, akan mendapat diskaun rebat RM100 di Shopee . Pembeli awal boleh menggunakan kod baucar ‘ASUSZB100’.


Pelan Celcom FIRST Blue dan Gold Kini Menawarkan BlackBerry Priv

Pasti ramai yang sudah mengetahui tentang peranti BlackBerry Priv yang hadir dengan harga pasaran yang tinggi berbanding model lain, walaupun begitu masih ramai yang ingin memiliki peranti yang dikatakan mempunyai sistem keselamatan terbaik bagi peranti Android. Kini anda boleh memilikinya pada harga yang rendah melalui pelan Celcom FIRST Blue dan Gold.

Anda boleh membawa pulang BlackBerry Priv dengan kontrak pembelian 24 bulan pada kedua-dua pelan. Harga peranti bagi pelan FIRST Blue adalah RM 2,768 dengan bayaran pendahuluan sebanyak RM 250. Manakala pelan FIRST Gold pula menawarkan harga peranti sebanyak RM 2,508 dengan bayaran pendahuluan RM 450.


CES 2017: LG Hub Robot, Mampu Berhubung Dengan Peranti Pintar Di Rumah

Selain dari peti sejuk pintar, LG juga mengumumkan sesuatu yang semakin menjadi tren di kalangan pengeluar utama. Hub Robot mengadaptasi konsep rumah pintar ke tahap yang seterusnya, dengan kebolehan berhubung dengan peralatan pintar lain yang ada di rumah. Hub Robot menggunakan teknologi pengecaman suara Alexa untuk menyelesaikan tugas-tugas rumah seperti menghidupkan penghawa dingin atau menukar kitaran pengering dengan arahan lisan yang mudah.

Hub Robot dilengkapi dengan paparan interaktif yang boleh mempamerkan pelbagai maklumat seperti imej kandungan di dalam peti sejuk dan resipi, lengkap dengan arahan audio diakses pada bila-bila masa. Di samping itu, Hub Robot menawarkan kemudahan pengguna harian seperti kemampuan untuk bermain muzik, menetapkan penggera, membuat memo peringatan dan menyediakan maklumat terkini cuaca dan lalu lintas.

Apa yang lebih menarik, Hub Robot boleh berinteraksi dengan seluruh keluarga dalam pelbagai cara yang berbeza. Ia boleh bergerak serta menunjukkan pelbagai jenis emosi dengan memaparkan wajah pada paparannya. Hub Robot direka untuk bertindak balas kepada pengguna yang menggunakan bahasa badan, seperti mengangguk-angguk kepalanya ketika menjawab soalan mudah, dan sentiasa mengetahui aktiviti di dalam rumah dan bertindak mengikut aktiviti di dalam rumah.

Menurut LG, Hub Robot berfungsi dengan amat baik apabila diletakkan di kawasan umum rumah di mana ahli keluarga cenderung untuk berkumpul, seperti di dapur atau ruang tamu. Bagi melengkapkan Hub Robot, LG turut memperkenalkan robot mini yang boleh diletakkan di dalam bilik-bilik lain di dalam rumah. Ia juga dilengkapi dengan paparan, robot mini ini boleh berhubung dengan Hub Robot dan melaksanakan fungsi yang sama.


Promosi Istimewa Khas Buat Peminat Setia vivo – Diskaun Sehingga 50%!

TAWARAN KHAS buat peminat setia vivo! Sebagai penghargaan kepada peminat setia, vivo kini gembira untuk menawarkan promosi istimewa khas buat peminat setia – ‘VFans Sale’. Promosi bermula sekarang – 31 Julai 2019!

Menariknya pada promosi kali ini, vivo menawarkan promosi ‘gila-gila’ termasuklah satu tahun waranti lanjutan untuk mana-mana telefon pintar siri Vivo V dan harga promosi untuk vivo Y17 berharga RM899.

Selain itu, vivo juga menawarkan diskaun sehingga 50% untuk sejumlah aksesori terpilih dan perkhidmatan pembersihan percuma untuk telefon pintar vivo – setiap hari Sabtu dan Ahad sepanjang bulan Julai.

Tidak terhenti disitu, vivo turut mengadakan kontes khas untuk superfans yang pastinya menawarkan ganjaran menarik buat semua. Untuk maklumat lanjut , sila layari vivo Malaysia.


HUAWEI Y5 2019 Bakal Dijual Esok Pada harga RM459 Di Pasaran Malaysia Mulai Esok

Hari raya Aidilfitri bakal menjelang beberapa hari lagi dan pastinya hari raya anda lebih bermakna jika ditemani oleh telefon baharu. Justeru anda boleh menjadikan HUAWEI Y5 2019 sebagai pilihan anda yang mana ia bakal dijual mulai esok (31 Mei 2019).

Telefon yang sangat menarik ini bakal dijual pada harga RM459 bagi pasaran Malaysia dan boleh dibeli di semua kedai HUAWEI Experience Store di seluruh Malaysia. Anda juga boleh membeli melalui laman sesawang rasmi Huawei Online Official Store.

Anda bukan hanya membeli peranti ini sahaja, namun anda berpeluang untuk memenangi seunit daripada 999 unit HUAWEI MediaPad M3 Lite yang mana berharga RM989 bagi setiap pembelian HUAWEI Y5 2019. Promosi ini bakal tamat pada 16 Jun 2019.


Ronda-Ronda Melaka Dengan Uber

Melaka secara rasminya telah menjadi destinasi terbaru mempunyai servis Uber. Jadi ini adalah peluang kepada penduduk dan pelancong kota bersejarah itu untuk bergerak sekitar Melaka dengan menggunakan servis ridesharing yang semakin meluas di Malaysia.

Lepas ini anda tidak perlu lagi memandu menempuh kesesakan lalu lintas, bertarung dengan pemandu lain merebut tempat letak kereta atau pun membayar perkhidmatan kenderaan yang kadang kala mengenakan cas yang melampau. Cuma daftar sebagai pengguna Uber melalui aplikasi dan tempah Uber peribadi anda terus dari aplikasi, sangat mudah!


Jabra Evolve 75e – Rekaan Earbud Bersama Pembatalan Bunyi Aktif

Jabra yang dikenali sebagai jenama terkemuka dalam penghasilan produk komunikasi dan bunyi hari ini melebarkan sayap dengan memperkenalkan Jabra Evolve 75e. Jenama dari Amerika Syarikat ini juga telah mengguna pakai rekaan earbud buat pertama kalinya dalam siri ini.

Jabra mengatakan rekaan sedemikian amat sesuai digunakan dalam persekitaran yang bising malah mereka juga telah menambah teknologi pembatalan bunyi aktif dalam Evolve 75e. Melaluinya, fon telinga ini juga turut dibangunkan dengan sistem mikrofon yang unik supaya setiap panggilan yang dibuat sentiasa berkualiti tinggi.

Rekaan kerangka utama Evolve 75e yang ergonomik juga membolehkan pengguna menyesuaikannya di dalam persekitaran pejabat atau di luar pejabat. Pengiktirafan UC-certification juga menjamin kualiti dalam komunikasi persidangan dan pemacu UC-adoption pula memudahkan sambungan antara telefon pintar dan komputer.

Jabra Evolve 75e akan berada di pasaran Malaysia seawal tahun hadapan dengan tanda harga USD404 (kira-kira RM1,694) seunit. Pembelian boleh dibuat melalui Gladys Kong, Pengurus Besar Jabra Malaysia di talian 012-2577305 atau e-mel di gkong@jabra.com.


Facebook Messenger Memperkenalkan Fungsi Panggilan Suara Berkumpulan

Seperti yang anda semua ketahui, Facebook telah mengasingkan Facebook Messenger sebagai platform tersendiri. Sejak itu, pelbagai fungsi menarik telah dihasilkan. Hari ini, rangkaian terbesar sosial telah menambah sebuah fungsi baru pada Facebook Messenger yang membolehkan pengguna membuat panggilan suara secara berkumpulan.

Kini, anda boleh membuat perbualan secara berkumpulan dengan hanya menekan pada ikon panggilan suara untuk memulakan panggilan. Fungsi terbaru ini sedang diperkenalkan secara berperingkat, dan anda akan mula melihat kemaskini terkini Facebook Messenger untuk peranti Android dan iOS. Dengan pengenalan fungsi panggilan berkumpulan ini juga, Facebook kini lebih serius dalam bersaing dengan pelbagai penyedia perkhidmatan lain dalam arena yang sama, termasuk Skype.


OPPO A5 2020 & OPPO Reno2F Turun Harga! Boleh Dibeli Dengan Harga Bermula RM599 Je!

Macam biasa, bila tiba tahun baru pasti ada sahaja promosi menarik kan? Aha! Peminat setia peranti pintar OPPO kini boleh bergembira apabila OPPO hari ini mengumumkan harga baharu bagi dua model terhangat mereka iaitu OPPO A5 2020 dan OPPO Reno2F.

Bagi yang berminat, OPPO A5 2020 kini boleh dibeli pada harga RM599 (harga asal : RM699). Manakala, OPPO Reno2F pula kini dijual pada harga RM1,399 (harga asal : RM1,599). Ketersediaan adalah bermula sekarang dan boleh didapati menerusi beberapa saluran berbeza termasuk OPPO Concept Stores, pengedar sah OPPO, laman rasmi OPPO dan rakan telco OPPO yang mengambil bahagian. Maklumat lanjut, layari OPPO.


Siri OnePlus 9 Akan Dikeluarkan Pada 24 Mac?!! – Apa Yang Anda Harapkan?

Jenama telefon bimbit OnePlus secara rasmi mengumumkan bahawa  pelancaran produk baru siri OnePlus 9 akan diadakan di Pusat Sukan Oriental Shanghai pada jam 14:00 pada 24 Mac.

OnePlus mengadakan pertemuan pertukaran gambar semalam dan mengumumkan bahawa OnePlus akan menjalin kerjasama tiga tahun dengan Hasselblad. Tahun ini akan menjadi “Tahun Imej OnePlus”.Dilaporkan bahawa OnePlus miliar yuan untuk membina sensor IMX789. Ini adalah sensor yang paling mahal yang pernah dibuat oleh OnePlus.

Sebagai tambahan kepada dual ISO asli, teknologi fokus omnidirectional piksel penuh, rakaman video HDR masa nyata dan lain-lain. IMX789 juga akan memberikan pengalaman merakam video 4K 120-frame.

Sebagai tambahan, OnePlus akan melancarkan “Mod Profesional Hasselblad”, yang sesuai digunakan untuk pengguna profesional. Selain penyesuaian fleksibel dari pelbagai parameter seperti kelajuan rana, kepekaan, White balance dan lain-lain. Ia juga dapat menggunakan fungsi “fokus puncak” “untuk fokus dengan cepat dan tepat, dan dapat memotret dengan 12 foto format RAW dengan kedalaman warna bit, menangkap hingga 68.7 bilion warna.


[Tertiris] Sony Xperia Dengan Paparan Hampir Penuh

Trend menggunakan paparan hampir penuh kini dilihat menjadi ikutan oleh setiap pengeluar, sekaligus masing-masing berlumba-lumba untuk menghasilkannya. Setakat ini, hanya jenama Sony yang masih berada di takuk lama yang kekal menggunakan rekaan tradisional.

Bagaimanapun, baru-baru ini GizChina.com telah berkongsi imej menunjukkan peranti Xperia tidak lama lagi akan berubah rupa. Dua model peranti Xperia yang dilihat tertiris kini menggunakan skrin hampir penuh dengan bingkai nipis di depan.

Ia menunjukkan kedua-dua model tidak lagi hadir dengan rekaan bersegi sebaliknya menggunakan rekaan yang lebih bulat. Model pertama menerima panel gelas seperti Xperia XZ Premium berbanding model kedua didatangkan dengan kerangka logam.

Selain itu, peranti ini turut tampil dengan sistem dwi-kamera dengan orentasi yang berbeza di kedua-dua model. Di samping itu, Sony dikatakan akan mengekalkan paparan 4K pada peranti Xperia akan datang pada saiz 5.7 inci bernisbah 18:9.

Bagi kuasa dalaman, model-model ini akan dikuasakan cip terbaru Snapdragon 845 di samping RAM sebesar 6GB. Sistem operasi dijana Android Oreo yang menyokong sambungan USB Type-C untuk pemindahan data.

Harga pasarannya pula dijangka ultra-premium setanding Galaxy Note8.


Samsung Bakal Dipintas Apple Bagi Pembelian Panel OLED Bagi Tahun 2021??

Sebelum ini Samsung adalah pembeli bagi OLED tersebar didunia. Namun perkara ini mungkin berubah kerana berkemungkinana Apple mampu untuk memintasnya.

Dalam satu laporan daripada DigiTimes, bagi tahun 2021 ini nanti, Samsung bakal membeli 157 juta panel dan ia bakal dipintas Apple kerana mereka mungkin akan membeli sebanyak 169 juta panel OLED pada tahun ini.

Panel OLED LTPO adalah panel yang akan dijangka digunakan oleh Apple yang mana ia hadir dengan kadar segar semula 120Hz.

Persaingan sihat ini pastinya akan memberikan keuntungan kepada banyak pihak. Jadi, sama-sama kita nantikan!


Samsung Bakal Tampil Dengan Peranti 5G Mampu Milik – Samsung Galaxy A42?

Kebiasaannya peranti 5G pasti dijual pada harga yang sangat mahal! Tapi ada sesuatu yang menarik apabila Samsung bakal tampil dengan peranti 5G yang lebih murah yang dikenal sebagai Samsung Galaxy A42 5G.

Dikhabarkan peranti ini bakal dilancarkan pada awal tahun hadapan. Jadi sejauh manakah kebenarannya? Perlu kita nantikan ketika ia dilancarekan kelak.


Nokia Bakal Tampil Dengan Model TA-1056 Setelah Mendapat Kelulusan FCC

Nampaknya Nokia bakal memperkenalkan satu lagi model baharu keluarannya tidak lama lagi setelah model TA-1056 telah mendapat kelulusan daripada FCC baru-baru ini. Berdasarkan kepada dokumentasi yang diperolehi, tiada banyak maklumat yang berjaya didedahkan kecuali saiznya yang agak kompak iaitu berukuran 133mm untuk tinggi dan 68mm untuk lebar.

Saiz kerangka model TA-1056 yang lebih kompak berbanding Nokia 2 dan Nokia 3 ini juga telah disahkan menyokong dua slot kad SIM dengan sambungan rangkaian 4G LTE. Selain itu, ia juga turut menyokong rangkaian WiFi 802.11 b/g/n dan juga Bluetooth v4.2 LE.

Buat masa ini masih belum ada pengesahan rasmi berhubung nama yang akan digunakan untuk model baharu ini dan tiada spesifikasi ataupun harga jualan rasminya.


Reviu Eksklusif HONOR MagicBook 15 Yang Mewah Berharga RM3699!!! – Keupayaan Mantap Ke?

Siri MagicBook di bawah HONOR selalu mendapat banyak sambutan dan pujian. Baru-baru ini, HONOR melancarkan HONOR MagicBook 15 yang baru dilengkapi dengan pemproses Intel Core generasi ke-11 terkini, dan skrinnya juga dilengkapi dengan mod mata. Konfigurasi HONOR MagicBook 15 lebih tinggi daripada komputer riba lain di pasaran dengan harga yang sama. Jom lihat ciri dan fungsi komputer riba ini!

HONOR MagicBook 15 menggunakan reka bentuk badan aluminium ringan. Penampilannya yang berwarna kelabu dipadankan dengan reka bentuk chamfer biru langit. Keseluruhannya kelihatan sangat bergaya. Ketebalan badannya hanya 16.9mm dan beratnya hanya 1.56kg, senang untuk disimpan dalam beg, sama ada untuk pelajar atau pekerja pejabat juga boleh membawa keluar pada bila-bila masa.

Bahagian kanan peranti mempunyai antara muka USB Jenis A dan bicu fon kepala 3.5mm; bahagian kiri peranti mempunyai antara muka USB Jenis-C, USB Jenis A dan HDMI.

Kebolehan papan kekunci dan maklum balas menaip sangat baik. Kamera video juga tersembunyi di papan kekunci, dan korang dapat mengaktifkannya dengan menekannya bila diperlukan. Reka bentuk ini juga baik untuk melindungi privasi korang ~

Paparan berskala penuh selesa 15.6 inci boleh dikatakan sebagai salah satu titik penjualan HONOR MagicBook 15. Dalam badan peranti yang padat, terdapat bezel ultra-tipis 5.3mm di kedua-dua sisi skrin, menjadikan nisbah skrin-ke-badan mencapai 87%. Di samping itu, berkat gamut warna sRGB 100% dan kecerahan 300 nits, skrin ini juga dapat mencapai ketepatan warna yang sangat baik, mempunyai nisbah kontras 1000: 1 untuk menghasilkan kualiti gambar serta perinci yang baik.

Kemudiannya, terdapat skrin berlamina penuh dengan piksel 1920 × 1080 yang mengurangkan pantulan cahaya skrin LCD. Walaupun skrin di bawah sinar matahari, korang juga dapat memperoleh pengalaman visual yang baik sama ada filem 4K atau bermain permainan.

Yang perlu disebutkan bahawa skrin HONOR MagicBook 15 juga menyokong pensijilan cahaya biru rendah TÜV Rheinland Jerman untuk mengurangkan tahap cahaya biru yang berbahaya sehingga disebutkan sebagai skrin penuh Eye Comfort. Korang boleh mengaktifkan 3 mod perlindungan mata warna yang berbeza, termasuk warna yang ditetapkan, iaitu warna hangat dan warna sejuk untuk memenuhi keperluan penggunaan harian korang. Contohnya, semasa membaca e-buku, memproses dokumen dan melayari laman web, korang boleh memilih warna hangat, dan mengubah skrin menjadi warna yang sejuk mengikut citarasa korang sendiri. Untuk mengurangkan keletihan mata disebabkan penggunaan jangka panjang, HONOR MagicBook 15 ini juga dilengkapi dengan sertifikasi TÜV Rheinland tanpa kerlipan dan teknologi peredupan DC untuk memberi perlindungan mata yang lebih baik dan pengalaman menonton tanpa kerlipan.

HONOR MagicBook 15 dilengkapi dengan pemproses Intel Core i5-1135G7 generasi ke-11 yang terbaru, boleh dikatakan meningkatkan prestasi ke tahap yang baru. Prestasi keseluruhan ditingkatkan hingga 21% berbanding dengan MagicBook generasi sebelumnya yang dilengkapi dengan pemproses Intel Core generasi ke-10. Frekuensi CPU setinggi 4.7 GHz, sangat sesuai untuk korang yang ingin menyelesaikan reka bentuk grafik, penyuntingan video, dan permainan berat dengan cepat. HONOR MagicBook 15 mempunyai ruang penyimpanan berkapasiti besar 512GB dan RAM dwi-saluran DDR4 16GB. Kadar pemindahan juga meningkat sebanyak 50% yang membolehkan korang menangani tugas yang berat dengan lebih mudah dan cekap berbanding dengan mod saluran tunggal.

Selain itu, HONOR MagicBook 15 juga dilengkapi dengan kad grafik Intel Iris Xe, menyokong pengalaman permainan yang lebih menarik, dan memproses fail multimedia dengan kelajuan yang lebih cepat termasuk foto, video dan perisian penyuntingan yang lain. Namun, ketika korang menggunakannya untuk tugas yang berat seperti edit fail besar atau bermain video 4K, korang dapat memilih mod prestasi (pintasan Fn + P) untuk menangani tugas dengan kelajuan yang cepat serta lancar.

Semasa komputer riba menjalankan pelbagai tugas atau permainan, admin percaya bahawa semua orang akan bimbang tentang penjanaan haba, betul? Jangan risau, HONOR MagicBook 15 dilengkapi dengan sistem penyejukan yang canggih, iaitu kipas penyejuk yang sangat besar dan paip haba berganda, dapat meningkatkan lagi kecekapan penyejukannya. Dengan paip haba berkembar 6mm dan 8mm, serta bilah kipas yang disempurnakan, komputer riba dapat ditingkatkan hingga 38% sama ada multitasking, bermain permainan beat, muzik atau video selama masa yang penjang, peranti ini juga dapat mencapai penyebaran panas yang efisien dan mengurangkan kebisingan.Bagi sambungan rangkaian, antena dwi MIMO 2 x 2 yang terbina dalam HONOR MagicBook 15 mencapai kelajuan sambungan 2400 Mbps dengan Wi-Fi 6 diaktifkan, 2.7 kali lebih cepat daripada sambungan Wi-Fi 5. Korang dapat menikmati sambungan rangkaian berkelajuan tinggi dan lancar sama ada untuk menonton filem, bermain permainan atau hiburan atas talian. Dengan Wi-Fi 6 diaktifkan, kelajuan pemindahan fail dari komputer riba ke telefon bimbit dapat ditingkatkan sebanyak 60%, memang dapat meningkatkan kecekapan harian ~

HONOR MagicBook 15 mempunyai bateri kapasiti sebanyak 56 Wh yang terbina dalam, dapat menyokong pemutaran video 1080p sehingga 10.5 jam setelah pengisian penuh, jadi pengguna pasti dapat menikmati pengalaman filem, muzik dan video tanpa gangguan sepanjang hari. Pengecas pantas 65W yang disertakan dengan kotak hanya 200g sahaja dan dapat mengecas komputer riba dari 0% hingga 53% dalam masa 30 minit. Selain itu, pengecas ini juga menyokong pengecasan terbalik walaupun digunakan untuk mengecas telefon.

Fungsi kolaborasi multi-skrin HONOR MagicBook yang eksklusif sememangnya sangat diperlukan, terutamanya fungsi kolaborasi multi-skrin HONOR MagicBook 15 yang telah dipertingkatkan. Apabila telefon HONOR disambungkan ke komputer riba, korang dapat mengoperasikan sehingga 3 aplikasi pada masa yang sama dengan mudah, langsung tidak perlu mengangkat telefon untuk beroperasinya, memang mudah! Walaupun dalam proses bermain permainan, korang juga dapat menukar tetingkap dengan lancar.

Yang perlu disebutkan bahawa HONOR MagicBook 15 menyokong fungsi membuka kunci dengan cap jari. Korang hanya perlu memasukkan data cap jari pada butang kuasa untuk membuka kunci komputer riba dengan lebih cepat dan selamat. Privasi korang juga dapat dilindungi dengan betul, dan korang langsung tidak perlu menunggunya untuk membuka komputer riba lagi.

Dari segi kesan bunyi, HONOR MagicBook 15 dilengkapi dengan pembesar suara maya yang terdiri daripada pembesar suara dwi 2W untuk mencapai kesan audio suara di sekeliling korang. Komputer riba ini juga menyokong 5.1 suara berbilang saluran dan empat mod audio, termasuk muzik, permainan, filem dan panggilan, memang dapat memberi pengalaman audio yang mendalam sama ada untuk kerja atau hiburan.

Semasa pendemik ini, bekerja di rumah memang memerlukan peranti komputer riba yang tahan lama dan praktikal. Setelah admin mencuba HONOR MagicBook 15, admin rasa peranti ini sangat berkesan dengan mod pelindung mata. Bagi korang yang perlu menghadap skrin komputer dalam jangka masa yang lama, fungsi ini pasti dapat memainkan peranan yang penting, bukan sahaja melindungi mata korang, bahkan juga dapat menyesuaikan mod mengikut kesukaan sendiri. Sudah tentu, prestasi keseluruhan komputer riba ini lebih kuat daripada generasi sebelumnya, pelbagai fungsi yang disebut oleh admin di atas, semuanya dapat membantu korang dalam kerja atau kehidupan seharian!

Harga yang dicadangkan HONOR MagicBook 15 ialah RM3699. Korang yang berminat boleh membelinya melalui kedai flagship HONOR dalam Lazada atau Shopee, atau pergi ke kedai HONOR. Korang yang membeli HONOR MagicBook 15 juga boleh mendapat hadiah bernilai lebih dari RM300, termasuk tetikus Bluetooth tanpa wayar, beg galas komputer riba HONOR dan kotak hadiah HONOR.


HP Memperkenalkan One Life

HP mempunyai visi yang besar di mana kerja dan kehidupan biasa saling terjalin sempurna dengan kehadiran peranti teknologi. Oleh itu mereka memperkenalkan One Life, barisan produk yang bergaya dan berprestasi tinggi khas buat pengguna generasi yang baru yang mahukan keseimbangan profesional dan gaya hidup yang elegan.

Untuk itu HP telah melancarkan beberapa produk komputer riba seperti HP Spectre, HP EliteBook Folio dan HP Elite X3. Komputer riba ini mempunyai reka bentuk yang elegan dan dibina dengan bahan berkualiti tinggi. Sebagai contoh rangka bawah HP Spectre dibina menggunakan karbon fiber bagi memastikan komputer ini ringan dan tahan lasak.

Selain itu HP EliteBook 800 G3, The Elite X2 1012 dan HP ENVY juga turut dilancarkan semasa majlis tersebut.


Menangi Sepasang Tiket Makan Malam Di Udara Dengan Samsung Members!

Kepada pengguna Samsung Members, Samsung Malaysia ingin memberi peluang kepada anda untuk memenangi pengalaman makan malam di atas udara yang berada tengah-tengah Kuala Lumpur. Bayangkan, anda boleh menikmati hidangan lazat seperti di hotel 5 bintang bersama orang tersayang dari ketinggian 150 kaki serta dikelilingi pemandangan yang menakjubkan.

Apa yang perlu dilakukan adalah mengambil gambar kreatif dan memuat naik ke Samsung Members. Pemenang yang terpilih akan memenangi sepasang tiket untuk makan malam istimewa ini. Mudah sahaja bukan!

Mulai sekarang sehingga 29 April 2018, anda boleh mengambil bahagian dalam pertandingan yang diadakan dengan mengikuti cara-cara berikut :

Untuk maklumat lanjut, anda boleh layari Samsung Members.


Vivo Bekerjasama Dengan Pengarah Untuk Merakam Filem Pendek Baru “Outside The Epidemic”: Tayangan Perdana Dalam Talian Pada 31 Mac!

Setelah memenangi Anugerah Golden Horse untuk Pengarah Baru Terbaik, Zhang Ji’an kini bekerjasama dengan vivo untuk merakam filem pendek terbaru “Outside The Epidemic”, yang ditembak oleh vivo X60 Pro dan akan tayang perdana pada 31 Mac.

Mike Xu, Ketua Pegawai Eksekutif vivo Malaysia, berkata. Vivo berharap dapat memberi kekuatan kepada rakyat Malaysia untuk menjadi pencipta kandungan dan mencapainya melalui rakaman video dan mengambil gambar.

“Outside the Epidemic” adalah filem pendek kedua vivo setelah “KITA”, dan “KITA” ditembak dengan vivo X50 Pro, yang dilengkapi dengan sistem penstabilan panel mikro pertama.

“Outside the Epidemic” akan disiarkan secara langsung di Youtube dan Facebook rasmi vivo Malaysia pada 31 Mac 2021. Untuk maklumat lebih lanjut, sila ikuti vivo Facebook untuk maklumat lebih lanjut.


MWC 2018 : Nokia 1 Diperkenalkan Dengan Android Oreo Go Edition

HMD Global yang mempelbagaikan barisan peranti mereka telah memperkenalkan sebuah lagi telefon pintar iaitu Nokia 1. Peranti ini menggunakan sistem operasi asas Android Oreo Go Edition yang memerlukan peranti berspesifikasi rendah khususnya RAM dibawah 1GB.

Nokia 1 hadir dengan skrin berwarna 4.5-inci IPS LCD FWGA yang dikuasakan pemproses MediaTek MT6737M. Memori dalaman pula dibekalkan RAM 1GB, serta storan 8GB yang boleh diperluaskan melalui kad microSD.

Tidak ketinggalan juga, kamera belakang menempatkan sensor 5 Megapiksel sementara kamera depan 2 Megapiksel. Peranti Android Oreo Go Edition ini dijana bateri sebesar 2,150mAh.

Nokia 1 ditawarkan pada harga jimat poket iaitu USD89 (lebih kurang RM350) dalam pilihan warna Warn Red dan Dark Blue. Panel belakang yang boleh dicabut boleh didapati dalam pilihan warna Azure, Grey, Yellow, dan Pink dengan tambahan USD7.99 (lebih kurang RM31.40). Nokia 1 bakal menembusi pasaran global bermula April 2018.


FARO® Melancarkan Vantage Laser Tracker 6DoF Probe

–Peralatan pemeriksaan mudah alih berketepatan tinggi yang lebih pantas dan lebih mudah digunakan–

LAKE MARY, Florida, 24 November 2020 /PRNewswire/ — FARO® Technologies, Inc. (Nasdaq: FARO), syarikat peneraju global dalam Metrologi 3D, AEC (Seni Bina, Kejuruteraan & Pembinaan), dan Analisis Keselamatan Awam, hari ini mengumumkan keluaran terkininya, Vantage Laser Tracker 6 Degrees of Freedom (6DoF) Probe. 6Probe terbaharu ini menawarkan keupayaan mudah alih yang luar biasa dan amat serasi dengan FARO VantageS6 dan VantageE6 Laser Trackers, membolehkan pengguna membangun, memeriksa dan mengukur produk dengan lebih pantas berserta ketepatan yang lebih tinggi.

6Probe ialah sebuah penyelesaian 6DoF yang menjimatkan dan memenuhi keperluan dinamik ukuran, kepantasan dan ketepatan yang paling mencabar dalam penggunaan di peringkat industri. Dengan gaya swapengecaman kinematik, pengguna kini boleh menukar langkah pemeriksaan dengan pantas dan mengukur tanpa tentukuran semula serta mengukur ruang-ruang tersembunyi di luar garis yang boleh dilihat oleh pengesan dengan sudut penerimaan yang lebih luas. Hasilnya ialah sebuah alat yang canggih yang direka untuk meningkatkan produktiviti dan kecekapan. Malahan, pengguna biasa 6Probe yang baharu kini boleh menjimatkan masa sekurang-kurangnya selama 30 minit pada mana-mana hari bekerja.

“Generasi terkini Vantage Laser Tracker 6DoF Probe menambah konsistensi yang maksimum pada fungsi pengukuran dan kebolehpercayaan dalam pelbagai persekitaran pekerjaan, menyampaikan prestasi terbaik dalam kelasnya melalui pemeriksaan yang lebih pantas dan lebih mudah daripada model terdahulu,” kata Leo Martinez, Pengurus Pemasaran Produk FARO. “Dengan pemeriksaan Super 6DoF dan 6DoF yang konvensional, FARO menawarkan penyelesaian 6DoF yang paling komprehensif tersedia dalam industri.”

6DoF dan pemeriksaan standard ditingkatkan dengan FARO ActiveSeek™, suatu ciri yang mengenal pasti kedudukan dan mengikuti sasaran aktif secara automatik. Alat pengesan FARO menyokong penyelesaian berpaten Super 6DoF TrackArm, yang membolehkan Vantage dan satu atau lebih FARO ScanArms bekerjasama membentuk hubungan bersepadu dan sistem ukuran 3D tanpa hubungan untuk ukuran yang berskala besar. Dengan julat jarak hingga 60 meter (dengan capaian 4 meter), Super 6DoF menghapuskan rintangan garis penglihatan dan memperluas julat ukuran sambil mengekalkan ketepatan yang tinggi.

Platform Vantage menawarkan ukuran 3D yang komprehensif dan berskala besar hingga 80 meter, melancarkan proses dengan begitu ketara dan mengurangkan tempoh kitaran pemeriksaan sambil memastikan hasil yang meyakinkan. Pengesan Laser memaksimumkan keupayaan pengukuran 6DoF melalui pilihan 6Probe, membolehkan ukuran yang tepat pada ruang-ruang tersembunyi dan objek yang kecil.

Untuk maklumat lebih lanjut tentang FARO, sila layari: www.faro.com.

Keywords: Computer/Electronics Construction/Building Electronics Performance Measurement New products/services


Digi Beri Pengalaman Menakjubkan Merentasi Asia, Kejutan Buat Pelanggan Bertuah!

Digi Telecommunications Sdn Bhd (Digi) telah menghantar seorang pelanggan bertuah bersama isteri ke tiga negara Asia untuk memberi pengalaman menakjubkan merentasi Asia.

John Lau adalah pelanggan pertama yang membeli Apple iPhone X menerusi pelan Digi Pascabayar untuk dihadiahkan kepada isterinya, Hazel Desmond sempena hari ulang tahun.

John dan Hazel akan dibawa ke tiga lokasi di Asia, di mana mereka akan menikmati hidangan gastronomi terbaik yang ditawarkan oleh setiap negara. Bukan itu sahaja, kedua-duanya juga akan diberi penginapan di hotel terbaik di negara Asia terpilih.

Ia adalah sebahagian daripada kempen ‘Digi Borderless Experience’ yang bermula dari 17 November sehingga 17 Disember 2017 ini. Digi juga akan memilih dua lagi pelanggan bertuah untuk merasai sendiri pengalaman menarik ini di negara lain.

Pelanggan hanya perlu membeli iPhone X di Digi Store atau melalui Digi Store Online dan ikuti Digi di Facebook untuk maklumat lanjut.


Hotlink RED Menawarkan Internet Tanpa Had Untuk Aplikasi Sosial

Hari ini Hotlink melancarkan pek prabayar terbaru diberi nama Hotlink RED. Pek ini ditawarkan khusus bagi mereka yang ingin talian internet tanpa had untuk bersosial. Menyedari pengguna kini lebih terarah untuk bersosial secara atas talian, pek ini membolehkan anda menikmati internet berkelajuan tinggi di samping tiada sebarang had kuota. Pengguna tidak perlu bimbang kerana Hotlink sentiasa menyediakan rangkaian internet 4G LTE yang meluas di seluruh negara mahupun di luar negara.

Pek prabayar yang dijual pada harga RM10 ini mengandungi kad SIM yang disertakan kredit RM5. Ia termasuk internet berkelajuan tinggi sebanyak 300MB dan 10GB data untuk Facebook. Pengguna juga boleh membeli pas internet mudah alih serendah RM3 untuk 2GB data. Tambahan, pengguna boleh mendapatkan akses tanpa had untuk aplikasi kegemaran menerusi RED Chat (WhatsApp, WeChat, LINE, imo, dan QQ) atau RED Sosial (Facebook, Instagram, Snapchat, Twitter, dan Pinterest).

Selain daripada itu, di aplikasi Hotlink RED pengguna juga boleh menikmati HotlinkMU hanya dengan memilih tawaran yang tersedia di skrin utama. Aplikasi ini boleh dimuat turun melalui Google Play Store atau Apple App Store.

Sebagai rujukan, anda boleh lihat gambar di bawah untuk pas internet Hotlink RED :

Hotlink RED boleh didapati di semua pengedar Hotlink, Pusat Maxis, Maxis Exclusive Partners (MEPS) seluruh negara bermula hari ini. Jika anda pengguna sedia ada Hotlink, anda perlu mendail *100*6*1# atau tekan ‘More‘, pilih ‘Account‘ dan ‘Change‘ di sebelah ‘Rateplan‘ melalui aplikasi Hotlink RED.

Layari laman rasmi Hotlink untuk mendapatkan info yang lebih terperinci.